Ombudsman je objavio izveštaj u vezi sa slobodom govora i bezbednošću novinara - Vesti - Avokati i Popullit\nOvaj izveštaj je iniciran kao odgovor na zabrinutost o narušavanju slobode izražavanja, kako bi se rešila sloboda izražavanja i sloboda medija, sa posebnim naglaskom na sigurnost novinara u ispunjavanju njihove misije.\nOmbudsman skreće pažnju na neophodnost sigurnosti novinara i efikasnosti organa pravosuđa u kažnjavanju i sprečavanju bilo kakvog oblika kršenja bezbednosti i ometanja slobodnog obavljanja profesije, kao preduslov za izgradnju demokratskog društva.\nU Izveštaju se naglašava kompleksnost uspostavljanja ravnoteže između slobode izražavanja kao osnovno pravo u bilo kom demokratskom društvu i određivanja njegovih ograničenja u odnosu na druga prava. Takođe, izveštaj se fokusira na slučajeve nedavnih fizičkih napada i prijetnji novinarima i izražava zabrinutost Ombudsmana zbog neefikasnosti sprovođenja zakona i pravde.\nOmbudsman skreće pažnju na potrebu da se na Kosovu unapredi zakonodavni aspekat, da se izgradi sveobuhvatni pravni okvir koji garantuje dovoljnu zaštitu za slobodu medija i sigurnost novinara, da bude koordinacije između policije i državnog tužioca, kao i da se od strane tužilačkog i pravosudnog sistema sa prioritetom razmotre slučajevi za dela počinjena protiv novinara, na osnovu načela delotvornosti.\nUniverzalna deklaracija o ljudskim pravima (UDLJP), Međunarodni pakt o građanskim i političkim pravima (MPGPP), Evropska konvencija o ljudskim pravima (EKLJP), Povelja o osnovnim pravima u Evropskoj uniji i Lisabonski ugovor postavili najviše standarde širokog karaktera garantovanja slobode izražavanja i slobode i pluralizma medija.\nU duhu ovih dokumenata je i Ustav Republike Kosovo, koji u članu 40 garantuje slobodu izražavanja, u članu 42 garantuje slobodu i pluralizam medija, dok u članu 41 garantuje se pravo pristupa javnim dokumentima, kao bitna komponenta ostvarivanja slobode izražavanja i medija. U ovim ustavnim odredbama propisuje se tačno da ograničenje ovih prava može da se opravda samo za određene okolnosti i da se ograniči zakonom.\nIzveštaj skreće pažnju na standarde koje je izradio Evropski sud za ljudska prava (ESLJP), u skladu sa čijim odlukama se tumače osnovna prava i slobode zagarantovane Ustavom naše zemlje.\nOmbudsman ponovo ističe da je posebna obaveza države da efektivno garantuje bezbednost novinara, kao jednog od glavnih standarda demokratije. U tom smislu, Omudsman se takođe poziva na Rezoluciju UN br. 68/163 o bezbednosti novinara i pitanja nekažnjivosti, usvojene 2013. godine, kao i Preporuke Komiteta ministara Veća ministara iz 2016. godine u vezi sa zaštitom novinarstva i sigurnosti novinara i drugih medijskih aktera.\nOmbudsman podseća da je sloboda štampe ključni faktor za zemlje koje rade za članstvo u EU i agenda Vlade Republike Kosovo u procesu učlanjenja u EU je usko povezana sa ispunjavanjem standarda za slobodu izražavanja i bezbednosti novinara.\nIzveštaj objavljen danas, obilno se bavi težinom donošenja odluka u sudskoj praksi, gde se zahteva veoma pažljiv pristup, duboko i sistematsko tumačenje kako bi se odredile njegove granice. Ombudsman naglašava potrebu za posebnu pažnju zakonodavca na Kosovu da se svako ograničenje slobode izražavanja vrši u duhu relevantnih međunarodno prihvaćenih dokumenata:\nIzveštaj podseća da pozitivno zakonodavstvo na Kosovu, pored afirmacije slobode izražavanja, takođe sadrži odredbe o ograničenju iste, koje je jasno definisano zakonom. Ovo predstavlja garanciju da nijedno ograničenje slobode izražavanja nije diskreciono pravo državnih organa ili suda. Ostala ograničenja se sastoje u ograničavanju slobode izražavanja u svrhu izbegavanja govora mržnje, podsticanja na nasilje, diskriminatorskog jezika, uvrede i klevete. Klevetu i uvredu, zakonodavac na Kosovu je dekriminalizirao i za njih je definisao samo civilnu odgovornost.\nOvim Izveštajem, Ombudsman preporučuje Vladi Republike Kosovo, da u okviru svojih ustavnih i zakonskih nadležnosti, preduzima neophodne mere, da sloboda izražavanja i bezbednost novinara bude prioritet u njenom radu, i da se pozove i primeni preporuke međunarodnih organizacija koje se odnose na njih. Takođe da se stara da se zakonodavstvo koje garantuje slobodu izražavanja, medija, a posebno sigurnost novinara unapredi, u potpunoj saglasnosti sa međunarodnim dokumentima i standardima koje je izgradio EKLJP.\nSudskom savetu, Tužilačkom savetu i Kancelariji glavnog državnog tužioca Ombudsman preporučuje da slučajeve pretnji i napada na novinare tretiraju sa prioritetom i da se isti reše efektivno od strane sudskog i tužilačkog sistema na Kosovu, kao i da stvori odgovarajuća koordinacija između državnog tužilaštva i policije, i da bude efikasne upotrebe svih pravnih lekova za istraživanje ovih krivičnih dela. Sudovi u slučajevima odlučivanja za slobodu izražavanja da se baziraju na uspostavljene standarde iz praksi ESLJP-a kao primarni izvor, i u svim slučajevima kada se dokazuje krivica optuženih da se izriču meritorne kazne, primenom preventivne politike uz primenu odgovarajućih kaznenih mera za ostvarivanje kaznenog cilja.\nDok, Policiji Kosova, Ombudsman preporučuje da interveniše sa prioritetom u slučajevima kada se dogode pretnje novinarima, kao preventivna mera degradiranja situacija od verbalnih pretnji na fizičke napade.\nIzveštaj sa preporukama u vezi slobode izražavanja i bezbednosti novinara u njegovom punom obliku, prosleđen je danas odgovarajućim organima. Isti je prosleđen i medijima i objavljen na zvaničnom veb sajtu IO na linku: http://www.ombudspersonkosovo.org/repository/docs/01-11-2017-Srb_-_IAP_-_Raport_ne_lidhje_me_lirine_e_shprehjes_dhe_sigurine_e_gazetareve_(1)_447657.pdf


Žandarmerijom protiv nasilja\nM. D.\t 5. juna 2015. 19:00\nMinistar unutrašnjih poslova Nebojša Stefanović izjavio je da će tokom lokalnih izbora narediti maksimalnu pozornost svih policijskih snaga, a ako bude potrebe i jedinice Žandarmerije, kako bi se sprečila bilo kakva vrsta nasilja.\n“Ja ću tokom svih izbornih procesa naredii maksimalnu pozornost svih policijskih sanga i uputiću i dodatne jedinice Žandarmerije koje ću rasporediti na određenim punktovima kako bismo obeshrabrili svakog ko misli da će bilo kakvim nasiljem bilo šta da postigne”, naveo je Stefanović na konferenciji za novinare u Beogradu.\nOn je komentarišući nerede koji su se događali na prethodnim izborima u lokalnim samoupravama, istakao da je najveći deo slučajeva rasvetljen, ali da postoje i oni koji ne mogu da se dokažu.\nUpitan da prokomentariše navode pojedinih medija da je iz Pokrajinskog budžeta nevladinim organizacijama koje imaju veze sa Demokratskom strankom dodeljeno oko 20 miliona dinara, potpredsednik Glavnog odbora Srpske napredne stranke Stefanović je ocenio da je svakom u Srbiji jasno da se radi o političkoj dodeli sredstava.\n“Ja se nadam da će Tužilaštvo i drugi državni organi utvrđivati da li postoje rodbinske veze između tih ljudi i drugih povezanih osoba, kao i da li postoje elementi krivičnih dela. To nije prvi put da se ovako nešto dešava, to me nije naročito iznenadilo, ali me je iznenadio stepen bahatosti”, rekao je on.


Promena stava Srba "korisna za sve"\nBRISEL (Beta) - Plan UNMIK-a za decentralizaciju na Kosovu predlaže stvaranje "probnih opštinskih projekata" već početkom 2005. godine, preoblikovanje opština u pokrajini u cilju bolje zaštite Srba i pravo učešća na izborima svih manjina koje su tamo živele pre 1999. godine, rekli su Beti zvaničnici u EU i diplomatski izvori u Briselu. Oni su naglasili da smatraju da je dogovor o decentralizaciji na Kosovu i učešću Srba na izborima, uprkos velikim teškoćama, i dalje moguć.\nPotrebno je zato da vlasti u Beogradu i svi kosovski Srbi prihvate "kao osnovu za razgovor" plan UNMIK-a o decentralizaciji. Ali bi "jako korisno za sve" bilo i da promene stav da srpska zajednica ne treba da izađe na oktobarske izbore, smatraju zvaničnici. To bi, kako je rečeno, povoljno uticalo i na, zasad mršave rezultate u sprovođenju demokratskih standarda u pokrajini.\nIzvori u Briselu smatraju da bi neizlazak na izbore najteže posledice imao za srpsku zajednicu, jer Srbi ne bi bili u prilici da utiču na rad ustanova vlasti, tako da bi se "o nekim stvarima moglo odlučivati i bez volje Srba. A to, u krajnju ruku, može odgovarati samo ekstremistima na obe strane".\nNeće srpski plan\nEvropski funkcioneri i diplomate su saglasni da je srž problema u planu UNMIK-a o decentralizaciji, za koji tvrde da ima podršku Kontakt grupe i "praktično cele međunarodne zajednice", a koji osporavaju i vlada u Beogradu i "neki sektori kosovskih Albanaca".\nEvropski zvaničnici tvrde da je za "međunarodnu zajednicu, a posebno za kosovske Albance", prvenstveno neprihvatljiva suštinska odrednica u planu vlade Srbije, kojom se traži institucionalna zaštita i samouprava za kosovske Srbe u vidu "teritorijalne autonomije, jer bi to moglo prejudicirati podelu Kosova".\nKljučni predlozi plana UNMIK-a, o kojima je moguća rasprava, kako je to naglašeno, jeste da se na Kosovu početkom 2005. uspostave "probni projekti" prenošenja vlasti na opštine ili "podopštinske celine", koje i teritorijalno delom već mogu biti preoblikovane. Takođe, da usledi novo utvrđivanje teritorija i preuređenje sadašnjih 30 opština na Kosovu tokom 2005. i 2006.\nProstor za popravke\nVažna stavka UNMIK-ovog plana, još uvek podložnog "usaglašavanju sa zainteresovanim stranama", jeste i odrednica da na izborima za organe vlasti na Kosovu imaju pravo da učestvuju svi Srbi koji su živeli na Kosovu do 1999, a koji su tad proterani ili pobegli iz pokrajine.\nNa opasku da plan UNMIK-a, koji je umnogome već dovršen, jedino nudi "blage popravke u radu lokalnih vlasti" i "samo aspirin za tešku bolest" u kosovskom društvu, kako su to predočile vlasti u Beogradu, rečeno je da će konačnu reč o svemu dati Kontakt grupa i Savet bezbednosti. Ali da, u međuvremenu, postoji znatan prostor da i srpska strana u taj plan "ugradi" svoje interese, posebno imajući u vidu da su njegove odrednice utvrđene na osnovu preporuka Saveta Evrope i Povelje SE o lokalnim zajednicama.\nEvropska unija je, saopštenjem iz kancelarije visokog predstavnika Havijera Solane, zatražila da sve etničke zajednice, uključujući Srbe, uzmu učešća na oktobarskim izborima na Kosovu i radu prelaznih vlasti, uz ocenu da je to "najbolji način da se odbrane njihovi interesi" i obezbedi da ti izbori budu istinski demokratski.\nOtvorena su vrata\nZaključak izvora u Briselu je da je i srpski premijer Koštunica mogućnost za pronalaženje prihvatljivog rešenja za decentralizaciju i izbore, ostavio otvorenom.\nPremijer Srbije je stavio do znanja da bi Srbi mogli da učestvuju na kosovskim izborima ukoliko budu prihvaćene odrednice iz plana Vlade Srbije i budu uspostavljeni mehanizmi zaštite.


Samo adekvatnom negom čuvate kožu tokom letovanja - Zdrava i prava\nSunce, pesak, morska voda, hlor – podsećaju na letovanje i odmor, međutim svi ti faktori utiču na odrasle i decu koja imaju kožna oboljenja poput atopijskog dermatitisa i ekcema. Brojke nisu zanemarljive, atopijski dermatitis je danas verovatno najčešće oboljenje dečjeg uzrasta, te oko 20 – 25% dece ima neki njegov oblik. Dermokozmetički brend La Roche-Posay razvio je Lipikar liniju proizvoda sa formulama koji ublažavaju simptome oboljenja tokom letovanja, koji su neiritirajući. Zašto je to važno, otkriva specijalista dermatologije, profesor dr Dušanom Škiljević sa kojim razgovaramo o nezi, tuširanju i tome da li morska voda poboljšava ili pogoršava kožu sklonoj oboljenjima.\n“Sasvim mala deca se kupaju, jer ne mogu da stoje, a kasnije mogu i da se tuširaju. Ono što je važnije je da to kupanje – tuširanje bude kratko, pet do deset minuta, vodom odgovarajuće temperature (oko 30 stepeni), adekvatnim proizvodima, ali i temeljno i pažljivo. Za kupanje treba koristiti proizvode po tipu sindeta, neiritirajuće i nealergogene. Osim toga, ukoliko je koža i dalje suva, poželjno je uključiti i uljane kupke. Nakon kupanja, na vlažnu kožu se nanose emolijentna sredstva”, preporuka je prof. dr Škiljevića.\nIako se može pomisliti da će slana voda peckati nadraženu kožu tokom letovanja, dr Škiljević pojašnjava da je boravak na moru blagotvoran za decu sa atopijskim dermatitisom, dok ona jedino ne prija deci sa aktivnim, upaljenim, vlažnim ekcemom, jer može dodatno da iritira kožu.\n“Dete čija je koža sklona atopiji sme i mora da koristi kremove za zaštitu u periodu dana kada boravi napolju, odnosno kada je izloženo suncu. Postoje posebne formulacije kremova za visokim faktorom zaštite koje su prilagođene deci sa atopijskom konstitucijom i dermatitisom”, savetuje dr Škiljević.\n“Poučeni primerom starijeg deteta relativno brzo smo primetili da i mlađe, ćerka Višnja, ima povremenih problema sa suvom kožom. Opet, poučeni ranijim primerom i iskustvom moje supruge koja je inače farmaceut, nismo mnogo vremena proveli tražeći rešenje za taj problem, već smo se odmah okrenuli Lipikar proizvodima koje koristimo redovno skoro od njenog rođenja. Nedavno je Višnja napunila tri godine i sada već i sama zna koja je obavezna procedura nakon kupanja pa i sama traži da joj se donese, kako ona kaže Va Voš”, ističe ponosni otac Vukana i Višnje.


O osiguranju – IFM UDRUŽENJE POSREDNIKA I ZASTUPNIKA U OSIGURANJU\nOsiguranje je ključan oblik upravljanja rizikom putem kog se obezbeđuje finansijska naknada gubitka. Na najefikasniji način osiguranje umanjuje neizvesnost pojedinca i organizacije menadžmentom rizika, što je osnovni preduslov stabilnosti i razvoju.\n1. DUGOGODIŠNJA TRADICIJA I KULTURA OSIGURANJA ŠIROM SVETA\nNegovanje kulture osiguranja je ključno kako za lični, tako i za prosperitet jednog kolektiva, stoga je neophodno da postane deo svakodnevnog života ljudi. Naš ponos naročito predstavlja saradnja sa partnerima čije matične zemlje neguju dugogodišnju tradiciju osiguranja i koje su dokaz značaja svesti o važnosti ove kulture.\nReosiguranje je dodatno osiguranje preuzetih rizika od direktnog osiguravatelja, i jedan je od osnovnih garanta da je Vaše ulaganje višestruko sigurno. Reosiguravanjem se apsolutno umanjuje opasnost da velike štete neće moći da se isplate, jer, zahvaljujući ovom procesu, rizik nikada nije na jednom već na desetinama reosiguravača.\nOsiguranje je jedno od najatraktivnijih ulaganja današnjice, jer obezbeđuje finansijsku sigurnost, stabilnu i sigurnu budućnost, a istovremeno bezbedan je i siguran način štednje i planiranja budućnosti. Samo planskim ulaganjem obezbeđujete svoju i sigurnost svojih najbližih.\nDobit je iznos koji se pripisuje konkretnoj polisi tokom trajanja osiguranja i predstavlja vrstu kamate na uložena sredstva. Osim sigurnosti koju obezbeđujemo putem štednje kroz osiguranje, ključno je znati da se naš kapital uvećava u svakom trenutku.\nMogućnosti koje Vam nudimo su, svakako, različiti tipovi osiguranja kreirani upravo prema Vašim ličnim potrebama i željema, potrebama Vaše porodice ili radnog kolektiva. Ali ne zaboravite, takođe, jedna od ključnih mogućnosti koje nudimo je i štednja, koja je uvek u srazmernom odnosu sa kontinuiranim pozitivnim rastom našeg kapitala.\nFINANSIJSKO PLANIRANJE JE PAMETAN IZBOR\nVekovima unazad ljudi su osmislili kako da uvećaju svoj kapital, kroz razne vidove štednje. Štedna kroz osiguranje je jedinstvena i po tome što je Vaš kapital sve vreme aktivan! Danas su programi osiguranja toliko razvijeni da ih možemo smatrati inspirativnim.


Čačak korisnici zainteresovani za vezivanje dejt, Bondage\nČačak Korisnici Zainteresovani Za Vezivanje Dejt\nTražite li partnera? Pregledajte najnovije korisnike u nastavku i možda nađete svog savršenog partnera. Flertujte s njima i organizujte druženje ove nedelje. Naša zajednica ima više od hiljadu pridruženih korisnika koji čekaju da se druže sa osobom kao Vi! Kreirajte svoj potpuno besplatan nalog sad\nČačak vezivanje dejt


CRNATKU NI DANAS NIJE NIŠTA JASNO: 'Neka nam lideri saopšte ide li ANP ili MAP više ne postoji' | Slobodna Bosna\nCRNATKU NI DANAS NIJE NIŠTA JASNO: "Neka nam lideri saopšte ide li ANP ili MAP više ne postoji"\nZaista je neozbiljno ovo što se dešava sa sporazumom o formiranju Savjeta ministara BiH, smatra ministar inostranih poslova BiH Igor Crnadak.\n"Zar je toliko teško da tri lidera saopšte da li su dogovorili da se MAP aktivira ili da je MAP ukinut?", pita Crnadak, aludirajući na sporazum koji su postigli predsjednici SNSD-a Milorad Dodik, SDA Bakir Izetbegović i HDZ-a Dragan Čović, a koji treba da budu temelj za funkcionisanje vlasti u narednom mandatu.\nDio sporazuma tiče nastavka saradnje sa NATO-om, ali nije posve jasno precizirano da li će BiH dostaviti ANP za aktivaciju MAP-a.\nMinistar inostranih poslova BiH je kategoričan - u ovom slučaju ne postoji sredina.\n"Ili ANP ide u Brisel ili ne ide. Što bi naš narod rekao 'ne možete biti malo trudni - ili ste trudni ili niste'", kaže Crnadak za Vijesti.ba.\nOn naglašava da je krajnje vrijeme da članovi Predsjedništva BiH i tri stranačka lidera prekinu agoniju i saopšte javnosti o čemu se radi - ide li BiH u MAP, aktiviranjem ANP-a ili MAP za BiH više ne postoji.


Kineske vlasti sprečile sastanak američkih kongresmena sa disidentima\nVlasti u Pekingu su sprečile da se nekoliko kineskih pravnika – disidenata sastane sa dva američka kongresmena koji su u poseti Kini. Novinarka Glasa Amerike Stefani Ho izveštava da su kongresmeni predstavili spisak sa više od 700 kineskih političkih zatvorenika - o kojima žele da dobiju informacije.\nKongresmen Kris Smit je član američke Izvršne kongresne komisije za Kinu, koja je uspostavljena 2000, kada je tadašnji predsednik Bil Klinton trajno obnovio Kini status trgovinski najpovlašćenije nacije. Smit je otvoreni kritičar Kine, tako da ono što je rekao novinarima u Pekingu ne predstavlja iznenađenje.\n«Tragično je što je Olimpijada pokrenula masovnu akciju koja treba da ućutka i stavi van domašaja sve čiji se stavovi razlikuju od zvanične priče vlasti o ‘harmoniji’.”\nSmit je kao primer rekao da je kineska vlast omela jedan od ciljeva njihove trodnevne posete.\n“U nedelju uveče, trojici advokata koji se bave ljudskim pravima sa kojima je trebalo da večeramo, bilo je prećeno, a onda ih je policija odvela ili stavila u kućni pritvor.»\nDva kineska disidenta koja nisu mogla da se sastanu sa američkim zakonodavcima su advokati Li Bajguang i Li Heping. Oni su se početkom prošlog meseca sastali u Beloj kući sa predsednikom Bušom, pošto su prethodno primili nagrade američke Nacionalne zadužbine za demokratiju. Treći je bio advokat Teng Bjao, za koga Smit kaže da je i u ponedeljak imao četiri policajca pred kućom. Kongresmen Frenk Vulf, član Odbora za odnose sa inostranstvom Predstavničkog doma, koji je takođe doputovao u Peking, kaže da je zajedno sa svojim kolegama predao Liju Žaošingu, predsedniku Odbora za odnose sa inostranstvom Kineske skupštine, spisak sa 734 imena kineskih političkih zatvorenika.\n«Nijedan spisak kineskih političkih zatvorenika nikada neće biti potpun, ali mislim da je ovo najširi i najpotpuniji spisak do sada.»\nNa molbu da prokomentariše izjave američkih predstavnika, portparol kineskog Ministarstva inostranih poslova Liu Đijančao je rekao da su američki kongresmeni doputovali u Peking na poziv ambasade Sjedinjenih Država i da nije upoznat sa spiskom političkih zatvorenika koji su predstavili. Ipak, dodao je da takav spisak – ako uistinu postoji – nije u skladu sa zvaničnom svrhom njihove posete. Američki zakonodavci su razgovarali sa novinarima u Pekingu dan posle susreta državnog sekretara Kondolize Rajs sa kineskim liderima. Ona je na tim sastancima pokrenula pitanje ljudskih prava, ali je ipak naglasila prijateljstvo, a ne nesuglasice.


Lazarevac: Akustični koncert grupe Kerber (VIDEO) -\nLazarevac: Akustični koncert grupe Kerber (VIDEO)\n8. januara 2019.0798\nLegendarni sastav Kerber će održati još jedan u nizu akustičnih koncerata, ovoga puta u Centru za kulturu Lazarevac, 14. februara od 20 časova.\nNakon 20 godina Kerber će nastupiti pred publikom u Lazarevcu sa gudačkim orkestrom i pesmama u potpuno drugačijem aranžmanu.\nNakon unplugged koncerata u Beogradu, Novom Sadu, Nišu, Knjaževcu, Aleksincu i Jagodini grupa Kerber najavljuje nastup bez struje i u Lazarevcu. Ulaznice su u prodaji na blagajni Centra za kulturu.\nHitovi poput Ratne igre, Nebo je malo za sve, Bolje da sam druge ljubio, Mama tata… i drugi, ovoga puta u unplugged aranžmanu!\nU međuvremenu da se podsetimo nastupa grupe Kerber letos u Starčevu:\nRelated tags : akustični koncertgrupa kerberkerberkerber u lazarevcukoncert u lazarevcu\n15. decembra 2019.01143\n21. decembra 2021.0362\n1. jula 2022., 06:13


Jerevan: Demonstranti pred parlamentom traže ostavku vlade\nTanjug 4. maja 2022. 17:02\nJEREVAN – Nakon što su blokirali glavne ulice u prestonici Jermenije Jerevanu, demonstranti su se okupili ispred parlamenta, na trgu Francuska kako bi izrazili svoje nezadovoljstvo dok je predsednik vlade Jermenije Nikol Pašinijan držao vatreni govor pred poslanicima.\nAktivisti opozicije još od jutroš blokiraju centralne ulice Jerevana i , traže da premijer podnese ostavku, a protesti se prenose uživo na nekim lokalnim informativnim portalima, preneo je ranije TAS S.\nNa Trgu Francuska demonstranti su uzvikivali „Jermenija bez Nikol“ i „Odlazi“, mašući jermenskim trobojkama.\n„Imamo samo o jednoj stvari da razgovaramo sa vladom, a to je njen brz odlazak“, poručio je Iškan Sagateljan jedan od opozicionih lidera.\nOpoziciona grupa koju vodi bivši šef službe državne bezbednosti, okupila se ispred ministarstva spoljnih poslova sa porukom da će „osloboditi jermenske diplomate da bi služili svojoj zemlji“.\nProtest opozicije bio je najglasniji je dok je Pašinijan držao vatreni govor u parlametnu, optužujući neke poslanike.\nNezadovoljni opozicioni poslanici krenuli su da napuštaju parlament tokom njegovog govora, preneo je Rojters.\n„Bežite, kao i uvek bežite“, govorio je povišenim glasom Pašanijan poslanicima koji su krenuli da napuštaju sednicu, dok su mu njegove pristalice aplaudirale.\nPašinijan se suočio sa teškim kritikama otkako je Jermenija poražena od Azerbejdžana u šestonedeljnom ratu 2020. godine kada je Jermenija izgubila značajne teritorije u i oko spornog regiona Nagorno-Karabah.\nJermenska opozicija je na ulicama Jerevana od ponedeljka, opozicione grupe su blokirale centralne delove grada, a specijalne policijske snage već dva dana privode demonstrante.


Zašto je propao još jedan pokušaj kupovine „Prvog maja“ VESTINASLOVNA - Naši u svetu\nZašto je propao još jedan pokušaj kupovine „Prvog maja“ VESTINASLOVNA\nObjavljeno 30/10/18 u 18:00\nČAČAK – Hemijska industrija „Prvi maj“ u Čačku ni nakon današnje četvrte aukcijske prodaje nije dobila novog vlasnika.\nPočetna cena na aukciji iznosila je 120 miliona dinara, ali nije bilo zainteresovanih kupaca.\nOsim proizvodnih zgrada, na prodaju je i bazen za recirkulaciju vode, hidrantna mreža, popločan parking, interna saobraćajnica i pumpna stanica za vodu.\nImovinu preduzeća „Prvi maj“ na površini od 10.582 kvadrata čini 28 delova prodajne celine.\nNa prodaju je ponuđena i oprema za proizvodnju stiropora, boja, fasada, praškastih proizvoda, lepkova i drugih hemijskih proizvoda u građevinarstvu, kao i zalihe gotovih proizvoda, materijala, rezervnih delova i sitnog inventara.\nPrva aukcija održana je septembra 2017. po početnoj ceni od 200,5 miliona dinara, druga je bila u februaru ove godine po početnoj ceni od 160,5 miliona dinara, a treća u maju sa početnom cenom od 140 miliona dinara.\nHemijska industrija „Prvi maj“, koja se bavila proizvodnjom stiropora, lepkova, boja, fasada i ostalih proizvoda za građevinarstvo, osnovana je 1956. godine zahvaljujući čačanskim povratnicima iz Nemačke koji su pokrenuli proizvodnju tutkala, a privatizovana je 2005. godine.\nPrvu krizu u poslovanju fabrika je imala 2013. godine, ali je tada „spasena“ jer je firma sa kojom je dugo godina sarađivala „Ivas Balkan“ iz Italije uzela u zakup.\nPočetkom maja 2016. godine je Halk banka, koja je kupila Čačansku banku, pokrenula stečaj nad „Prvim majem“ zbog duga od 400.000 evra, i tada je fabrika prestala da radi.\nBankrotstvo „Prvog maja“ proglasio je Privredni sud u Čačku 16. avgusta 2016. godine.\nŠta utiče na jačanje saradnje Vojvodine i Gornje Austrije\nZa tradicionalni koncert poznatog kantautora ipak ima termina\nOVO JE MOGUĆE SAMO SAMO U SRBIJI: Neobičan snimak prvomajskog prizora ŠOKIRAO sve!…


Tehnička škola preuzima učenike Železničko industrijske škole – Semendria\nTehnička škola preuzima učenike Železničko industrijske škole\n16. mart 2016. DRUŠTVO – Izvor: smederevo.org.rs – Ministarstvo prosvete, nauke i tehnološkog razvoja, svojim rešenjem od 2. marta, zabranilo je Železničkoj industrijskoj školi u restrukturiranju u Smederevu ostvarivanje nastavnog plana i programa srednjeg obrazovanja i vaspitanja i naložilo da se svi đaci ove škole upišu u Tehničku školu u Smederevu.\nNa današnjem sastanku gradonačelnice Smedereva dr Jasne Avramović, načelnika Školske uprave Požarevac Veliše Joksimovića i direktora Tehničke škole Sima Đorđioskog sa učenicima i njihovim roditeljima, najavljeno je da će početak nastave biti organizovan već u ponedeljak.\nTakođe, oprema i mašine iz Železničko industrijske škole biće predate Tehničkoj školi na korišćenje, kako bi bilo omogućeno izvođenje praktičnog dela nastavnog programa.\nNačelnik Školske uprave u Požarevcu Veliša Joksimović je rekao da će i vanrednim učenicima škole koja je zatvorena biće omogućeno da nastave školovanje u Tehničkoj, posle provere njihove kompletne dokumentacije, kako bi se utvrdilo do kog nivoa nastave su stigli.\n“Grad je ranije kupio opremu u vrednosti oko 20.000 evra i dao na korišćenje Železničko-industrijskoj školi i ta oprema za izvođenje praktične nastave biće predata na korišćenje Tehničkoj škol. Deo opreme koji je škola kupila, postaće deo stečajne mase i o tome se staraju drugi organi i stečajni upravnik Želvoza”, rekao je Joksimović.\nDirektor Tehničke škole Simo Đorđioski rekao je da su svi angažovani kako bi u što kraćem roku bilo omogućeno izvođenje nastave za učenike iz Železničko industrijske škole.\nSvi su saglasni da je najvažnije što je problem rešen u najboljem interesu dece, kojima će na ovaj način biti omogućen nesmetan završetak školovanja.\n« Kadetkinje prvakinje regiona\nMira Banjac dobitnica Nušićeve nagrade za životno delo »


Epidemiolog Predrag Kon izjavio je da postoji obaveza da zdravstveni radnici budu vakcinisani protiv bolesti koje nisu preležali.\nKon je za TV Pink rekao da u pandemijskoj situaciji deluje etički neprihvatljivo da “uđete u bolnicu zbog potpuno druge stvari, i da dobijete koronu”, i dodao je “to moglo u periodu dok nije bilo vakcina”, ali da sada nije prihvatljivo da se tako nešto dešava.\nOn je rekao da se “stalno stavljaju neke zablude u prvi plan, da je vakcina opasna”, iako je do sada “dve milijarde ljudi na svetu vakcinisano” protiv koronavirusa.\n“Bez vakcinacije vraćamo se u zatvaranje i karantine”, rekao je Kon i dodao da “ne možemo da se ponašamo kao da nema vakcine i da zatvaramo sve“.\nKon je podsetio da je na vrhuncu epidemije u Srbiji u jednom trenutku bilo nešto ispod 10.000 hospitalizovanih zbog kovid-19, i da “ne očekuje” da će se takav pritisak pritisak na zdravstveni sistem ponoviti.\nFaktor Plus: U Srbiji građani primenjuju koncept smanjenja štetnosti – ali treba raditi na edukaciji\nObaveze drzave, javnih preduzeca moze doneti odluku da se jataci u drzavnim jaslama vakcinisu, ne vidim razlog, drzava ih zaposlila, placa im osiguranje osim portira i vozaca i dostavljaca.. njima se svi javljaju na 6m odstojanja ili iz cuvar kuce i dok ovi istovare pice, robu, potpisana faktura je vec na sanku mada slabo ima vozaca robe u drzavnoj


Počinje Sajam obrazovanja u Nišu, akcenat na preduzetništvu\nIzvor: JužneVesti.com, 16.Apr.2018, 20:13\nPreko 30 državnih i privatnih fakulteta, kao i srednjih i visokih škola će ponuditi mladima programe za školovanje, na Sajmu obrazovanja i stipendija koji se održava 17. i 18. aprila u Domu Vojske u Nišu. Tema ovogodišnjeg je preduzetništvo mladih, a biće organizovane i besplatne kreativne radionice.\nSajam obrazovanja i stipendija “Moja karijera, moj izbor” biće otvoren 17. aprila u 11 sati, a organizatori najavljuju da će izlagači budućim studentima kroz neposrednu >> Pročitaj celu vest na sajtu JužneVesti.com << komunikaciju ponuditi programe za usavršavanje u Srbiji i inostranstvu.\nPosetioci će moći da posete i kreativne radionice i prezentacije na brojne teme.\nKako savladati stres i biti efikasan u onome što radimo, tajne uspešnog javnog nastupa, kako prevazići konfliktne situacije i prepoznati manipulatore u vršnjačkom nasilju, tehnike i metode efikasnog učenja i mape uma… Zatim tu su i radionice "Uklučite se i napravite svoj projekat", "Kako da snimite i montirate video", "Kako da napravite svoj sajt u WordPressu” - navode organizatori.\nOvo je inače 11. Sajam obrazovanja koji se održava u Nišu, a ovogodišnja tema je preduzetništvo mladih. Predstaviće se učenici niških srednjih škola koji su prošle godine osvajali nagrade na republičkim i međunarodnim takmičenjima. Oni će od organizatora dobiti i posebne nagrade - stručne seminare koje dodeljuje organizator Sajma.\nSvoj rad prezentovaće i agencije koje se bave neformalnim obrazovanjem - imaju škole stranih jezika, računara i druge.\n19:39: Policija: Otkriven identitet misterioznog serijskog ubice mačaka...\n19:39: Policija: Nekoliko mrtvih i ranjenih u pucnjavi u Merilendu\n19:39: Dva sina Hosnija Mubaraka puštena na slobodu uz kauciju\n19:36: SPREMITE SE ZA UDAR SA SUNCA: Njegova atmosfera je popustila i pu...\n19:36: Turska: Poslanik opozicije biće oslobođen\n19:35: POPADALI OD SMEHA Prvi dan posla ovog radnika ostaće upamćen po...\n19:35: Ukidaju se vize za Ujedinjene Arapske Emirate\n19:31: Ne prestaju krađe stoke srpskim domaćinstvima na KiM


Vesti online / Sport / Košarka / Real traži suspenziju sudijske trojke\nSudijska trojka iz finala Kupa kralja\nUprava košarkaškog kluba Real Madrid zahtevaće od čelnika ACB lige da se sudije sa finalne utakmice Kupa kralja dostojno kazne, jer smatraju da su oštećeni za trofej u tom takmičenju, prenela je ,,Marka”.\nNakon dramatične utakmice u ,,Vicink centru” u Madridu, Barselona je došla do pobede od 94:93 i odbrane trofeja u španskom Kupu kralja.\n'El mayor escándalo arbitral del baloncesto español' https://t.co/vSPf5QoXu4 La opinión de @duque_nacho — MARCA (@marca) 18. фебруар 2019.\nPoslednji šut na utakmici imao je Ante Tomić. Njegovo polaganje je blokirao Entoni Rendolf, što su trojica sudija išla da provere na usporenim snimcima. Evidentno je da lopta nije imala silaznu putanju i da se šta više odbila od obruča i išla u suprotnom smeru od njega, međutim, nakon gledanja dva od 11 mogućih snimaka, sudijska trojka je presudila u korist Barselone.\nSve to, nateralo je čelnike Real Madrida da zatraže drakonsku kaznu za sudijsku trojku sa tog meča i da im se odredi suspenzija od nekoliko godina i zabrani suđenje utakmica na kojima učestvuje Kraljevski klub. Takođe, aktuelni šampion Evrope najavio je danas I istupanje iz ACB lige.\nKOŠARKA “Rat” Reala i Barselone za srpskog reprezentativca\nKOŠARKA Kuzmić potpisao dvogodišnji ugovor sa Real Madridom!


UŽICE: Prijava dece u vrtiće preko eUprave – Zapadne vesti – Užice, Požega, Arilje, Kosjerić, Čajetina, Prijepolje, Priboj, Nova Varoš, Bajina Bašta\nUŽICE: Prijava dece u vrtiće preko eUprave\nKao i prošle godine i ove će se prijava dece u predškolske ustanove vršiti putem portala eUprave, a od 1 do 15 juna biće izvršen prijem dece nakon čega će biti objavljeni spiskovi. Roditelji koji se odluče da upišu decu u predškolsku ustanovu u okviru osnovne škole moraće da izvade izvod iz matične knjige rođenih.\n„Prijem zahteva se vrši preko portala e-uprava i roditelji prijavom na taj način neće morati da pribavljaju izvod iz matične knjige rođenih za decu i neće morati da donose potvrdu o zaposlenju, već će se automatski pribavljati“, kaže direktorka Predškolske ustanove Užice Veselinka Jovanović.\nZa decu samohranih roditelja, decu žrtava nasilja u porodici, decu sa smetnjama u psihofizičkom razvoju ili decu iz porodica koje koriste neki oblik socijalne zaštite predškolska ustanova je u mogućnosti da prihvati prijavu elektronskim putem, ali je potrebno je da roditelji podnesu relevantnu dokumentaciju, odnosno potvrdu od nadležne ustanove. Kao i do sada sve informacije roditelji mogu dobiti i telefonom ili na zvaničnoj stranici vrtića.\nNa raspolaganju roditeljima su i nadležne službe u Gradskoj upravi, istakao je Ratko Trmčić član Gradskog veća.\n„Grad Užice ima jedanaest vrtića i svi znamo da je to nedovoljno i dobro je što je tako, potrebno je proširiti kapacitete kako bi sva deca mogla da budu smeštena. Trenutno se radi projekat za vrtić kod Medicinske škole kapaciteta oko 170 mesta, dok je projekat proširenja vrtića Neven spreman i nadamo se da će uskoro biti dobijena sredstva za njega“, kaže Trmčić i podseća da 1. aprila počinje upis dece u prvi razred, koji se takođe može obaviti elektronskim putem.\nKOSJERIĆ: Miloš Jovanović predsednik DSS-a razgovrao sa građanima\nNOVA VAROŠ: Opština raspisala tender za nastavak druge faze radova na stadionu na Zlataru


Naučili smo lekciju, nećemo dozvoliti Jasenovac ni „Oluju“ - Sputnjik Srbija\n04:27 04 Mart 2021\n22:46 19.08.2016 Preuzmite kraći link\nSrbija i Republika Srpska, poručeno je na skupu, žele mir, ali su naučile lekcije i nikada više neće dozvoliti Jasenovac, Jadovno, ali ni Oluju.\nPremijer Srbije Aleksandar Vučić rekao je da Srbi nikome ne prete i da hoće mir i najbolje odnose, „čak i sa onima koji su hteli da nas nema“.\n„Nikada više nikome nećemo dozvoliti Jasenovac, Jastrebarsko, Jadovno, ali ni ’Oluju‘. Srbi više neće u jame“, istakao je Vučić.\nPredsednik Srpske Milorad Dodik je poručio „da u ime mira moramo da se suočimo sa posledicama prošlih ratova, jer tako imamo šansu da nam se to ne ponovi“ i istakao je da je Republika Srpska neuništiva.\n„Niste videli manju državu u koju je ugrađeno više žrtava“, naveo je Dodik i dodao da Donja Gradina, to strašno mesto, iznova opominje da ne treba dozvoliti nova zastrašivanja, „jer smo u prošlosti platili preveliku cenu i doživeli genocid koji nije nazvan pravim imenom“.\nO tome, podvukao je, „ne smemo da ćutimo, kao što ceo slobodarski svet ne sme da ignoriše istorijske činjenice i ćuti o zločinima NDH“.\nCentralna manifestacija počela je intoniranjem himni Srpske i Srbije, a zatim se okupljenima, potomcima žrtava i gostima obratio profesor Filozofskog fakulteta u Banjaluci Goran Latinović, koji je održao istorijski čas o genocidu nad Srbima, Jevrejima i Romima u logoru Jasenovac.\nOdržan je i umetnički program u kojem su nastupili glumci iz Prijedora i Banjaluke i hor „Jedinstvo“, a skup je završen paljenjem sveća.\nPrethodno su Vučić, Dodik i predsednica Vlade Republike Srpske Željka Cvijanović obišli izložbu o Jasenovcu, na kojoj su izložene stotine fotografija jasenovačkih dokumenata koji svedoče o zločinima pod okriljem NDH-a.\nNa „Topoli užasa“ vidljiva su i oštećenja od metaka, ali i od vatre koja je nastala tokom oružanih sukoba 1995. godine na tom području.\nSkupu su prisustvovali i ministri dve vlade, član Predsedništva BiH Mladen Ivanić, predsednik Srpskog nacionalnog veća u Hrvatskoj Milorad Pupovac, Arie Livne, predstavnici SPC, Saveza jevrejskih opština, romske nacionalne manjine, brojnih udruženja, kao i građani, te stanovnici potkozarskih opština, odakle je stradalo najviše stanovnika u Jasenovcu.\ngodišnjica, obeležavanje, koncentracioni logor, Željka Cvijanović, Aleksandar Vučić, Milorad Dodik, Donja Gradina, Jasenovac


Objavljeno petak, 09 decembar 2016 10:36\nPejović - Nađ: Crna Gora ostvarila dobre rezultate u pristupanju\nObjavljeno petak, 09 decembar 2016 09:45\nMinistar Pejović je upoznao ambasadora Nađa s ključnim prioritetima rada Vlade i novog ministarstva u pravcu uspješnog završetka pristupnih pregovora. Na toj liniji je ukazao na tekuće aktivnosti koji vode otvaranju novih poglavlja, te predstojeće obaveze u pravcu dovršetka zakonodavnih i institucionalnih reformi u većini oblasti.\nOn je istakao da je peta godina pristupnih pregovora u značajnoj mjeri transformisala Crnu Goru, te da primjena propisa i standarda usklađenih s evropskim, već daje vidljive rezultate u praksi. S tim u vezi je prenio odlučan stav Vlade da u aktuelnom mandatu sprovede potrebne reforme i uspješno završi pristupne pregovore s EU.\nObjavljeno nedjelja, 27 novembar 2016 13:23\nGodišnja Regionalna konvencija o evropskoj integraciji Zapadnog Balkana na temu: „Kapaciteti javnog i civilnog sektora za korišćenje pretpristupnih fondova EU” je održana u hotelu „Avala“ u Budvi, Crnoj Gori, u organizaciji Evropskog pokreta u Crnoj Gori, od 25. do 27. novembra 2016.\nKonferencija „Kapaciteti javnog i civilnog sektora za korišćenje pretpristupnih fondova EU“ je okupila visoke državne zvaničnike iz zemalja Zapadnog Balkana, kao i predstavnike civilnog društva iz pomenutih zemalja ali i predstavnike partnerskih organizacija iz Višegrad grupe.\nObjavljeno nedjelja, 20 novembar 2016 09:22\n“Tom prilikom, eksperti iz Slovenije će održati niz sastanaka s predstavnicima institucija zaduženih za sprovođenje obaveza iz 23. pregovaračkog poglavlja; Ministarstva za ljudska i manjinska prava i institucije Zaštitnika. Sastanci će biti prilika za direktnu razmjenu informacija o konkretnim pitanjima koja se odnose na funkcionisanje i kapacitete ove institucije”, navodi se u saopštenju Ministarstva vanjskih poslova i evropskih integracija.\nZemlje Zapadnog Balkana će efektnije sarađivati na optimizaciji javne administracije\nObjavljeno četvrtak, 17 novembar 2016 09:17\nGodišnja konferencija ReSPA je pokrenula trajniju razmjenu iskustava i konkretne propratne aktivnosti u vezi sa sistemskim promjenama potrebnim za djelotvornu optimizaciju javne administracije. Jedan od glavnih zaključaka konferencije odnosi se na prepoznavanje neophodnosti za promjene u sadašnjoj organizacionoj kulturi javne administracije. Ovaj sektor treba da uvede, i da insistira na upravljanju kvalitetom, nagrađivanju uspjeha, učenju iz neuspjeha i kažnjavanju nedjelovanja.\nNa otvaranju Godišnje konferencije, direktorka ReSPA Ratka Sekulović, citirajući nalaze Paketa proširenja Evropske komisije za 2016. godinu, ukazala je da javne administracije moraju biti u stanju da se nose sa političkim, ekonomskim i društvenim okruženjem koje se brzo mijenja, kao i rastućim tehnološkim zahtjevima, kako bi ispunile odgovornost za zaštitu javnog interesa bez ugrožavanja neophodnog razvoja.\n"Erasmus plus" - prvi pravi susret sa Evropom (VIDEO)\nObjavljeno srijeda, 16 novembar 2016 09:04\nProgram vrijedan skoro 15 milijardi eura je počeo 2014. Erasmus+ je naslijedio i objedinio četiri programa u kojima je Crna Gora učestvovala u periodu od 2007. do 2013. godine: Tempus, Erasmus Mundus, Program za cjeloživotno učenje i program „Mladi u akciji“.Za mnoge studente Erasmus pored učenja znači i putovenje Evropom i druženje. Kako da konkurišete, kao i kakva su iskustva nekih od učesnika, pogledajte u kratkom filmu koji je pripremio EU Info centar.


Preduzeća - Blic Online\nKINESKA PREDUZEĆA U STRAHU Državna kontrola kompanija ZBRISALA 1,2 biliona dolara sa tržišta\nKineska represija na privatna preduzeća izbrisala je tržišnu vrednost od više od 1,2 biliona dolara za mnoge moćne kineske kompanije, što je izazvalo strah od budućnosti inovacija u drugoj najvećoj svetskoj ekonomiji.\n400 MILIONA DOLARA STIŽE KROZ GARANTNU ŠEMU Mali: "Dogovor sa DFC velika vest za privrednike"\nMinistar finansija Siniša Mali izjavio je danas da je napravljen dogovor sa Američkom korporacijom za međunarodno razvojno finansiranje (DFC) o prvih 400 miliona dolara u sklopu Garantne šeme koje će ta korporacija implementirati u Srbiji sa komercijalnim bankama.\nŠpanija pripremila 11 MILIJARDI evra POMOĆI za mala i srednja PREDUZEĆA\nŠpanska vlada usvojila je u petak paket pomoći za mala i srednja poduzeća, vredan 11 milijardi evra, kako bi im pomogla da prebrode krizu prouzrokovanu pandemijom kovida 19.\nKUBA IMA NOVI EKONOMSKI PLAN Dozvoliće otvaranje brojnih privatnih preduzeća\nU HRVATSKOJ U JANUARU 40 ODSTO MANJE NOVIH FIRMI Stečaj za više od 300 preduzeća\nU Hrvatskoj je u januaru ove godini osnovano 529 novih firmi, što je 40 odsto manje nego u istom mesecu 2020. godine, objavljeno je na portalu fininfo.hr.\nRASTE BROJ NOVIH PREDUZEĆA U EU U trećem kvartalu 2020. veći i broj bankrota\nU trećem kvartalu 2020. godine, tromesečju kada su mere suzbijanja COVID-19 bile donekle ublažene u mnogim državama članicama, broj registracija novih preduzeća u EU zabeležio je značajan porast u poređenju sa prethodnim kvartalom (45,3 odsto). Prema podacima Eurostata, u tom trenutku konačno je prekinut trend pada registracija koji je bio primetan u prvom i u drugom kvartalu 2020. godine, prenosi list Danas.\nU Republici Srpskoj ima 219 javnih preduzeća, koja raspolažu sa imovinom većom od 12 milijardi KM, a za značajan deo njih je karakteristično to da posluju s gubicima ili zanemarivom dobiti.\nMinistar finansija Siniša Mali razgovarao je sa direktorom kancelarije američke Međunarodne razvojne finansijske korporacije (DFC) u Beogradu Džonom Jovanovićem o novoj garantoj šemi za kreditiranje srpskih preduzeća.\nCELI MANDAT U SUKOBU INTERESA Desetine funkcionera obavljaju duple ili troduple funkcije\nU Bosni i Hercegovini 61 funkcioner na državnom, entitetskom i kantonalnom nivou trenutno obavlja dodatne funkcije u institucijama, javnim ustanovama i javnim preduzećima, a mnogi od njih proveli su celi ili deo mandata u direktnom sukobu interesa.\nMILIONSKI GUBICI Loše poslovanje tri proizvodna preduzeća Elektroprivrede RS\nTri proizvodna preduzeća iz sistema Elektroprivrede RS napravila su u trećem kvartalu gubitak od oko 14,3 miliona KM, dok još nije poznato poslovanje preostala dva, RiTE Gacko i HE na Trebišnjici.\nSRPSKA PRIVREDA OTPORNA NA KRIZU Svaka osma firma povećala broj zaposlenih\nPodaci do kojih je došao USAID u Srbiji, anketirajući više od hiljadu preduzeća, pokazuju da su srpske kompanije otporne na krizu, da su dobro prihvatile onlajn poslovanje, ali i da im je nedostatak adekvatnih izvora finansiranja i dalje veliki problem.\nFARSA SE NASTAVLJA Zorana sad ne može da uđe u trag direktoru Transportgasa: "Sekeretarica čas zna, čas ne zna. Vlada nije KAFANA"\nPotpredsednica vlade i ministarka rudarstva i energetike Zorana Mihajlović pozvala je danas direktora Transportgasa (Stevana Dukića) da u ponedeljak u 7.30 sati dođe na sastanak u Vladu Srbije.\nMANJE NOVIH PREDUZEĆA U DRUGOM KVARTALU Broj novoosnovanih firmi u EU pao za više od 20 odsto\nU drugom kvartalu 2020. godine, odnosno u tromesečju kada su mere za sprečavanje širenja COVID-19 već bile na vrhuncu u svim državama članicama Evropske unije, broj registracija novih preduzeća zabeležio je značajan pad od preko 20 odsto, pokazuju podaci Eurostata.\nFRANCUSKA OBEĆALA POMOĆ MALIM PRODAVNICAMA Način da ne izgube "trku" s međunarodnim gigantima\nFrancuska vlada obećala je da će podržati male prodavnice koje se plaše da će izgubiti trku s međunarodnim gigantima, poput Amazona i koje su uznemirene zbog najnovije najave o zatvaranju zemlje zbog epidemije korona virusa.\nKako je čuveni ekonomsta legitimisao slobodni kapitalizam koji je stvorio ekonomsku nesigurnost, podstakao rastuću nejednakost i produbio regionalne podele?\nPre pedeset godina Milton Fridman, američki ekonomista i dobitnik Nobelove nagrade, objavio je članak u "Njujork Tajmsu" koji je artikulisao ono što je postalo poznato kao Friedmanova teorija:\nPomoćnik gradonačelnika Andreja Mladenović izjavio je danas da su zbog najavljenih obilnih padavina sva javna komunalna preduzeća u Beogradu u pripravnosti da reaguju ukoliko to bude potrebno.


Evo da li ćete moći da sabirate godine starosti i staža kako biste otišli u penziju | NSU\nSrbija Evo da li ćete moći da sabirate godine starosti i staža kako...\nEvo da li ćete moći da sabirate godine starosti i staža kako biste otišli u penziju\nGrađane Srbije kojima nedostaje radni staž, kojima su propale firme u kojima su radili a potom nisu pronašli nov posao, muči problem ostvarivanja penzije.\nU medijima se u poslednje vreme spominje uspostavljanje posebnog modela sabiranja staža sa godinama života kako bi se na taj način došlo do određenog broja godina koje bi bile dovoljne za penzije.\n“U javnosti se često pojave lažne vesti da će se navedeni model tzv. sabiranja godina života i staža osiguranja uvesti kao poseban uslov za ostvarivanje prava na penziju, međutim takav model za sada nije analiziran niti predložen za razmatranje”, navode iz Ministarstva.\n“Prema važećem Zakonu o penzijskom i invalidskom osiguranju uslov za ostvarivanje prava na starosnu penziju podrazumeva ispunjavanje 65 godina života i 15 godina staža osiguranja (za muškarce), odnosno 62 godine života u 2018. godini (postepeno se povećava za 6 meseci godišnje na 65 godina života) i 15 godina staža osiguranja za žene. Oba uslova je neophodno ispuniti da bi se ostvarilo pravo na starosnu penziju”, kažu iz istog Ministarstva.


Obilježena 26. godišnjica formiranja Patriotske lige BiH – Visokoin.com\nObilježena 26. godišnjica formiranja Patriotske lige BiH\n· 10. Juna 2017. ·0\nIstaknuto je to u subotu na akademiji upriličenoj u sarajevskom Domu policije, a u povodu obilježavanja 26. godišnjice formiranja Patriotske lige BiH.\nSudionike svečanosti, kojoj su prisustvovali predstavnici velikog broja boračkih udruženja, te vladinih i nevladinih organizacija, pozdravio je federalni ministar za pitanja boraca i invalida odbrambeno-oslobodilačkog rata Salko Bukvarević, istaknuvši nemjerljiv doprinos Patriotske lige u organizaciji i pripremi odbrane države BiH i svih njenih građana, bez obzira na njihovu nacionalnu pripadnost.\nGovoreći uime Vlade FBiH i resornog ministarstva, Bukvarević je podsjetio na zaključke skupa od 10. juna 1991. godine i proglasa kojim su svi građani BiH pozvani da brane domovinu od eventalne agresije, koja će uslijediti već naredne, 1992. godine, a koji gotovo u cijelosti korespondiraju s aktuelnim ciljevima i vrijednostima na kojima se temelji savremena vizija države BiH.\n– Danas sam ovdje da izrazim duboko poštovanje prema poginulim saborcima i šehidima BiH koji dolaze iz redova Patrotske lige – kazao je Bukvarević, dodajući, istovremeno, poštovanje preživjelim organizatorima otpora i odbrane BiH, odnosno članovima Patriotske lige, te potcrtavajući napore koji se ulažu u rješavanje/definiranje njihovog statusa, prvenstveno putem odgovarajućih zakonskih rješenja, organizacijskih aktivnosti i kontinuiranog usaglašavanja podzakonskih akata.\nUz čestitke u povodu značajne godišnjice, ministar Bukvarević je naglasio je da se čine odlučni napori orijentirani ka vraćanju dostojanstva pripadnicima Patriotske lige, kao i mjesta i uloge koji joj objektivno pripadaju.\nSjećanja na historijski dan formiranja PLBiH i dešavanja koja su uslijedila evocirao je predsjednik Saveza udruženja boraca Patriotske lige BiH Salih Kulenović, podsjećajući da je vrijeme nakon formiranja obilježio niz savjetovanja radi konkretizacije zadataka i pravaca djelovanja na planu odbrane cjelovitosti, suvereniteta i neovisnosti BiH.\nTe aktivnosti, kako je kazao, podrazumijevaju formiranje novih jedinica i obuku njihovih pripadnika, koji su morali raditi u strogoj ilegali i konspiraciji, a pod stalnom paskom struktura tadašnje državne sigurnosti i KOS-a bivše JNA.\n– Po Odluci Predsjedništva RBiH od 9. aprila 1992. godine, štabovi i jedinice PLBiH ušle su u sastav TORBiH, a odlukom istog organa u ulozi vrhovne komande od 23. juna 1992. TORBiH preimenovana je u Armiju RBiH, jedinu legalnu i legitimnu oružanu silu na teritoriji međunarodno priznate RBiH – kazao je Kulenović.\nNajavio je nove aktivnosti na planu objektivnog valoriziranja uloge PLBiH, uključujući prikupljanje arhivske i memoarske građe, te naučni skup o ulozi i značaju PLBiH u organiziranju otpora agresiji na BiH, planiran za kraj septembra, kao i izdavanje zbornika radova te monografije posvećene PLBiH.\nU povodu obilježavanja 26. godišnjice, delegacije Patriotske lige BiH i Federalnog ministarstva za boračka pitanja položili su danas cvijeće na šehidskom mezarju ‘Kovači’ i na mezar prvog predsjednika Predsjedništva Republike Bosne i Hercegovine i vrhovnog komandanta Armije RBiH Alije Izetbegovića, odajući počast najzaslužnijim sinovima BiH, koji su se nesebično žrtvovali u odbrani države i temeljnih civilizacijskih vrijednosti.


Vučić u Lešku: Znam šta biste voleli da čujete, ali ja to ne mogu da vam kažem\nZnam šta biste voleli da čujete, ali ja to ne mogu da vam kaem, ne zato što neću, već što sam dovoljno odgovoran, a znate koliko se borim, rekao je predsednik Aleksandar Vučić građanima u Lešku, koji su ga dočekali aplauzima, transparentima sa natpisom "Vučić - Srbija - Kosovo i Metohija" i povicima "Aco, Srbine".\nVučić je rekao da je nezaposlenost glavni problem u tom kraju i to je, kaže, ono što će država morati da rešava.\nOn je u obraćanju građanima Leška ispred Poljoprivredne škole rekao da će najkasnije za sedam dana početi izgradnja puta Vračevo - Rvatska kao i da će drzava uloziti 13 miliona evra u Trepču.\nVučić je najavio otvaranje fabrike baterija u Leposaviću za oko 300 radnika.\nTakođe je rekao da će država davati subvencije firmama iz centralne Srbije koje su zainteresovane da ulazu na području juzne pokrajine.\n- Čuo sam da se Sirogojno već javilo, oni žele da otkupljuju voće i povrće iz ovih krajeva i da naprave hladnjaču. Ako sve ovo uradimo siguran sam da ćete se osećati bolje i lepše - naveo je Vučić.\n(UŽIVO) VUČIĆEV GAZIMESTAN Predsednik Srbije na Gazivodama: Nismo blizu bilo kakvog dogovora jer se tome protive najmoćnije evropske sile\nVučić u poseti porodici Kovačević od 16 članova, dobiće traktor od države\n- Nećemo vas zaboravljati, jer ste i vi isto što i mi i delićemo istu sudbinu - poručio je Vučić zahvalivši na divnom dočeku.\nNaveo je da je 2014. godine, kada je postao premijer, Srbija bila pred bankrotstvom, ali da je država uspela da drastično smanji javni dug i da sada ima mnogo više novca u budžetu: "Zato hoću da vam danas u Lešku kažem da ćemo napraviti internat za Poljoprivrednu školu u ovom mestu. Želimo da se osećate sigurnije i bolje".\nUčenica poklonila predsedniku zbirku pesama\nPredsednik Srbije Aleksandar Vučić obišao je Poljoprivrednu školu u Lešku, a to prilikom učenica te škole Anđela Levirijević poklonila mu je dve zbirke svojih pesama.\nLevirijević (16) objasnila je za Tanjug da su zbirke posvećene Kosovu i Metohiji, a jedna od pesama i predsedniku Srbije, povodom incidenta koji se dogodio u Potočarima. Taj događaj, kako je navela, nju je veoma potresao i želela je na neki način da mu pruži podršku.\nPredsednik joj je zahvalio, a u obraćanju učenicima te škole poručio da neće biti nezaposleni, već da treba samo da uče, rade i budu vredni. Sa predsednikom Srbije u Lešku su bili i generalni sekretar Nikola Selaković, kao i Darko Glišić, prvi čovek Izvršnog odbora SNS.\nDačić: Srbija pouzdan partner bez skrivene agende\nTAČI PROVOCIRA "Srbima ne damo ništa, ali želimo Preševo, Medveđu i Bujanovac"\nStefanović: Srbi pokazali da žele budućnost, da se nešto reši


Zagađenje vazduha ubija više od 500.000 Evropljana godišnje | TRT Srpski\nZagađenje vazduha ub...\nZagađenje vazduha ubija više od 500.000 Evropljana godišnje\nIako su podaci o poboljšanju kvaliteta vazduha ohrabrujući, agencija sa sedištem u Kopenhagenu navodi da je zagađeni vazduh i dalje vodeći okolišni uzrok preuranjenje smrti.\n13.10.2017 ~ 09.07.2018\nZagađenje vazduha izaziva više od 500.000 prevremenih smrti godišnje u Evropi, bez obzira na blago poboljšanje kvaliteta, saopštila je Evropska agencija za okolinu (EEA) u svom godišnjem izveštaju.\nEEA u poslednjem izveštaju navodi da je 2014. godine 520.400 preuranjenih smrtnih slučajeva u 41 evropskoj zemlji izazvano zagađivačima vazduha nastalim spaljivanjem fosilnih goriva, što je u odnosu na 2013. manje za oko 30.000.\nOd toga, četiri od pet smrti (428.000) su direktno povezane sa prisustvom PM2,5 čestica u vazduhu, kojima je izloženo čak 82 odsto urbanog stanovništva u EU.\n"Evropska komisija je posvećena rešavanju problema i pomaganju državama članicama da kvalitet vazduha koji udišu njihovi građani odgovara najvišim standardima", naveo je u saopštenju Karmenu Vella, evropski komesar za okolinu, pomorske poslove i ribarstvo, prenosi portal "The Local".\nTagovi: Evropska agencija za okolinu , zdravlje , Evropa , okolina , vazduh , Zagađenje vazduha\nJezero Tuz u Turskoj je leti crveno, a zimi plavo i predstavlja prirodni fenomen\nPosebna vrsta mikroalgi Dunaliella salina izaziva ovu neobičnu pojavu\nJapan: Toplotni udar odneo pet života\nMeteorološki zavod Japana javio je kako bi ekstremno visoke temperature vazduha mogle potrajati i u narednih nekoliko dana.\nTurski mlazni avion će biti predstavljen na međunarodnom sajmu u Londonu\n"Hurjet" će biti predstavljen na jednom od najznačajnijih svetskih avio sajmova koji se održava od 16. do 22. jula u britanskom Farnboroughu.\nEksplozija hemijskog postrojenja u Kini\nVlada okruga Jiang'an saopštila je da je eksplozija izazvala požar, koji je ugašen u petak ujutru, te da su povređeni u stabilnom stanju.\nErdogan: Narod otporom 15. jula nije samo sprečio udar već je sačuvao dostojanstvo demokratije 15.07.18 11:59:00\nJezero Tuz u Turskoj je leti crveno, a zimi plavo i predstavlja prirodni fenomen 15.07.18 06:05:00\nEp o 15. julu 15.07.18 01:37:00\nCentralna baza terorističke organizacije FETO koja je 15. jula pokušala izvesti izdajnički udar 15.07.18 03:03:00\nMUP Turske: Ubijen terorista sa crvene liste 15.07.18 12:37:00\nPredsednik Erdogan u poseti Azerbejdžanu


Proglašeni pobednici takmičenja "Bezgotovinskog plaćanja" - Sombor zauzeo 4. mesto - www.025.rs\nwww.025.rs / SOMBOR / DRUŠTVO / Proglašeni pobednici takmičenja “Bezgotovinskog plaćanja” – Sombor zauzeo 4. mesto\nProglašeni pobednici takmičenja “Bezgotovinskog plaćanja” – Sombor zauzeo 4. mesto\nDanas je u Narodnoj Skupštini u Beogradu održano zvanično proglašenje i dodela priznanja gradovima i opštinama koje su učestvovale u takmičenju „Šampioni bezgotovinskog plaćanja“. Takmičenje je organizovano pod sloganom „Plati karticom i pobedi“, učestvovalo je 60 gradova i opština u Srbiji, trajalo je u periodu od 1. jula do 31. decembra 2019. godine, a organizovala ga je Kancelarija za IT i eUpravu, u saradnji sa NALED-om i uz podršku kompanija Mastercard i Visa.\nGradonačelnica Sombora Dušanka Golubović ovom prilikom primila je priznanje u ime grada za osvojeno četvrto mesto u takmičenju. Grad Sombor je ostvario 180.34 plaćanja platnim karticama na šalterima Uslužnog centra Gradske uprave na 10 000 stanovnika. Plasmanom na četvrto mesto u takmičenju „Šampioni bezgotovinskog plaćanja“ grad Sombor je osvojio internet prezentaciju „U službi građana“ po uzoru na internet prezentacije Vlade Srbije. Prvo mesto osvojila je opština Priboj sa ostvarenih 287,24 plaćanja na 10 000 stanovnika.\nTakmičenje „Šampioni bezgotovinskog plaćanja“ organizovano je u okviru kampanje Nacionalnog programa za suzbijanje sive ekonomije 2019/20. sa ciljem da se ojača svest građana o prednostima i mogućnostima korišćenja kartica kao lakšeg i sigurnijeg načina plaćanja u odnosu na gotovinu. U okviru kampanje svim zainteresovanim lokalnim samoupravama besplatno su uvedeni POS terminali, a građanima je omogućeno plaćanje karticom uz provizije od 45 dinara, odnosno 1% za iznose preko 4.500 dinara.\nZa šest meseci trajanja kampanje građani Srbije su na šalterima lokalnih samouprava karticom platili ukupno 13.560 taksi, naknada i poreza, u vrednosti od 21.667.119 dinara, a najčešće su se plaćali izvodi iz matičnih knjiga i uverenja o državljanstvu. U ovom periodu ostvaren je relativno stabilan mesečni rast bezgotovinskih transakcija od 12% u proseku, a u decembru je ostvareno 38% više plaćanja karticom nego u julu, kada je počela kampanja.\nTakmičenje je donelo i značajne uštede u vremenu za građane, koji ovom prilikom nisu morali dva puta da čekaju u redu prilikom pribavljanja različitih dokumenata, jer su sve mogli da obave u šalter sali lokalne samouprave i na ovaj način je ušteđeno i do 500 dana čekanja u redovima.\nZahvaljujemo se svim građanima koji su bezgotovinskim plaćanjem na šalterima Uslužnog centra doprineli da grad Sombor osvoji četvrto mesto u takmičenju „Šampioni bezgotovinskog plaćanja“.\nTags: bezgotovinsko plaćanje, proglašeni pobednici, sombor, takmičenje u bezgotovinskom plaćanju\nBezbedonosna situacija u gradu je povoljna


Politika privatnosti - Krov i pod\n„PRODAVNICA“ razume da je privatnost Vaših podataka Vama bitna i da brinete o tome kako se Vaši lični podaci koriste i dele online. Mi poštujemo svakog posetiova web sajta www.krovipod.rs (u daljem tekstu „naš web sajt“) i prikupljaćemo i koristiti najosnovnije podatke potrebne za nesmetano funkcionisanje web sajta na način koji je opisan u ovom dokumentu, i na način koji je u skladu sa našim zakonskim obavezama i Vašim zakonskim pravima.\nMolimo Vas da detaljno pročitate ovu polisu o poštovanju privatnosti, i budete sigurni da ste je pravilno razumeli. Opcija prihvatanja i saglasnosti sa ovom polisom biće Vam ponuđena prilikom prve posete našem web sajtu. Ukoliko se sa istom ne slažete iz bilo kog razloga, i istu ne prihvatate, morate odmah prestati sa korišćenjem našeg web sajta i njegovih usluga.\nNaš web sajt u vlasništvu je preduzeća „KROV I POD“ iz Kruševca-Jasika, registrovanog na adresi ul Milunke Savić 19, PIB: 110615277, Matični broj: 64924834\n„PRODAVNICA“ kontroliše i obrađuje podatke na našem web sajtu i mi smo odgovorni za Vaše lične podatke.\nUkoliko imate potrebu da nas kontaktirate u vezi bilo čega vezanog za ovu polisu privatnosti, to možete uraditi slanjem email poruke na office@kroviod.rs ili korišćenjem kontakt forme na ovom web sajtu.\nKako bismo bili u stanju da Vam pružimo maksimalno pozitivno iskustvo prilikom korišćenja našeg web sajta i usluga, kao i obezbedimo bezbedno korišćenje našeg web sajta, prikupljamo tri osnovna tipa podataka.\nOvo su podaci koje nam Vi ostavite prilikom kreiranja korisničkog naloga na našem web sajtu, ili korišćenjem kontakt forme na kontakt stranici ili stranici za zahtev za dostavljanje ponude. U ovim slučajevima, možemo sačuvati i obraditi podatke poput: Vašeg imena, prezimena, email adrese, naziva preduzeća u čije ime nas kontaktirate, delatnost Vašeg preduzeća.\nPodaci koje automatski prikupljamo Vašim korišćenjem sajta\nPodaci o načinu na koji koristite naš web sajt\nMožemo sačuvati i u posebnim slučajevima obraditi podatke o tome koje ste ključne reči koristili za pretraživanje našeg web sajta, kao i tekstualne konverzacije sa administratorima našeg web sajta upućene putem kontakt formi na našem web sajtu.\nTokom korišćenja našeg web sajta, možemo prikupiti i obraditi podatke o uređajima sa kojih pristupate. Ovi podaci uključuju marku i tip uređaja, operativni sistem i njegovu verziju, jedinstvene oznake uređaja, i eventualno podatke o mreži sa koje pristupate.\nTokom korišćenja našeg web sajta, možemo prikupiti i obraditi podatke o Vašoj lokaciji, putem tehnologije IP adrese ili GPS senzora vašeg mobilnog uređaja (ovo poslednje u slučaju da nam prosledite Vaše fotografije sa EXIF meta podacima. Ukoliko ne želite da ove informacije budu dostupne, morate vaše fotografije obraditi u eksternoj aplikaciji koja uklanja ove podatke ili isključiti GPS senzor vašeg uređaja prilikom fotografisanja).\nCookie-ji i druge slične tehnologije\nKada pristupate našem web sajtu, koristimo tehnologiju „kolačića“ („cookie“) kako bismo Vam pružili ugodno i lako korišćenje našeg web sajta. Ovo podrazumeva tehnologije identifikovanja Vašeg internet pretraživača (browser-a) kako bismo Vas prepoznali u slučaju ponovnog dolaska na naš web sajt. Ovi podaci se automatski čuvaju na Vašem uređaju i mogu biti u vidu kolačića i aplikativnih cache podataka potrebnih za korišćenje našeg web sajta.\nPodaci koje nam ostavite prilikom plaćanja usluga\nKada koristite opciju naručivanja ili plaćanja usluga na našem web sajtu, možemo sačuvati podatke o Vašim uplatama ka našem preduzeću, uključujući naziv Vaše banke, broj tekućeg računa, te mesto i vreme uplate.\n„PRODAVNICA“ Vaše lične podatke može prikupljati i obrađivati u različite svrhe. Sve u daljem tekstu pomenute svrhe su naša zakonska obaveza (kao npr. Identifikacija korisnika) ili ugovorna obaveza ka korisnicima, proistekla iz Pravila i uslova korišćenja našeg web sajta i usluga (koja regulišu pružanje željenih usluga informacionog društva korisnicima i ostvarivanje našig legitimnih interesa).\nIdentifikacija korisnika našeg web sajta u smislu korisničkog naloga ili kontakta putem kontakt formi potrebna je zarad obezbeđivanja nesmetanog funkcionisanja određenih funkcija web sajta. Takođe, u slučaju da se korišćenjem našeg web sajta izvrši krivično delo, identifikacija korisnika štiti oštećenu stranu, pomaže istražnim i izvršnim državnim organima u identifikaciji počinioca, odnosno može pomoći u rešavanju građanskih sporova.\nBudući da je korišćenje našeg web sajta besplatno i javno dostupno svim posetiocima, prikupljanje statističkih podataka o broju poseta određenim web stranicama, kategorijama ili grupama na našem web sajtu, može pomoći u profilisanju afiniteta korisnika i potrebama za našim uslugama, i na taj način nam olakšati prikazivanje relevantnijeg sadržaja posetiocima.\nRealizacija ponuda partnerskih kompanija\nNaš web sajt svojim korisnicima može ponuditi kupovinu proizvoda i usluga partnerskih kompanija po privilegovanim uslovima (npr. kupovina domena ili hosting usluga od treće strane). Da biste preko našeg web sajta ostvarili uslove privilegovane kupovine, možemo od Vas zatražiti izričiti pristanak da Vaše lične podatke, poput imena i prezimena, imena preduzeća, kontakt podataka, prosledimo partnerskim kompanijama.\n„PRODAVNICA“ podatke o ličnosti prikuplja i obrađuje isključivo u skladu sa važećim propisima Republike Srbije, a u cilju pružanja usluga informacionog društva, zaštite sopstvenih legitimnih (poslovnih) interesa, poboljšanja svojih usluga i korisničkog iskustva, zaštite interesa svojih korisnika, očuvanja bezbednosti korisnika, te očuvanja javnog interesa i javne bezbednosti.\nPrimera radi, podaci iz tekstualnih konverzacija sa administratorima našeg web sajta koje ste realizovali putem kontakt formi, pomažu nam da uvedemo nove i poboljšamo postojeće funkcionalnosti i usluge.\nPodatke čuvamo u trajanju koje je neophodno da obezbedi nesmetano pružanje usluga korisnicima, tj. izvršenje naše ugovorne obaveze iz Pravila i uslova korišćenja našeg web sajta. Konkretno, Vaše lične podatke čuvaćemo sve dok ste registrovani korisnik našeg web sajta, odnosno dok nam ne podnesete zahtev za brisanje Vašeg korisničkog naloga i ličnih podataka. Nakon podnošenja ovakvog zahteva, imamo zakonsku obavezu da određene podatke, na primer identifikaciju, čuvamo 30 dana pre konačnog brisanja, dok će vidljivost podataka korisnika na web sajtu biti uklonjena u roku od maksimalno 2 radna dana po prijemu vašeg zahteva za brisanjem podataka.\nU kojim slučajevima možemo podeliti Vaše lične podatke sa trećim licima\n„PRODAVNICA“ može podeliti Vaše identifikacione podatke sa trećim licima u slučajevima:\nVašeg izričitog pristanka, na primer u slučaju da želite da iskoristite ponudu partnerske kompanije.\nPo ispravno formulisanom nalogu nadležnog državnog organa.\nKada je to neophodno radi ispunjenja naše ugovorne obaveze ka Vama, odnosno radi poštovanja Pravila i uslova korišćenja našeg web sajta.\nOdređene podatke, na osnovu Vašeg izričitog pristanka koji dajete prihvatanjem Pravila i uslova korišćenja našeg web sajta prilikom registracije ili naknadno, možemo automatski podeliti sa našim partnerskim kompanijama. Ovo su partneri od poverenja, koji nam pomažu da ostvarimo legitimne poslovne interese i unapredimo usluge koje „PRODAVNICA“ nudi korisnicima. Ove kompanije primenjuju adekvatne mere bezbednosti, a podatke će prihvatati i obrađivati na osnovu dogovora sa „PRODAVNICA“ i u skladu sa ovom polisom. Naše partnerske kompanije su u najvećem broju slučajeva kompanije koje vrše prodaju usluga hostinga ili zakupa internet domena za web sajtove.\nMože se dogoditi da određene podatke, u depersonalizovanoj formi koja garantuje apsolutnu anonimnost, tj. garantuje da nije moguća Vaša lična identifikacija, podelimo sa generalnom javnošću. Primera radi, možemo javno objaviti istraživanja tržišta, te izveštaje o trendovima korišćenja naših usluga ili generalnim trendovima trgovine preko Interneta.\nVaše lične podatke na našem web sajtu čuvamo u bazama i na serverima zaštićenim savremenim bezbednostim tehnologijama, poput AES enkripcije podataka na serveru i SSL enkripcije komunikacije Vašeg internet pretraživača sa serverima. Pristup Vašim podacima i njhovu obradu poveravamo isključivo našim zaposlenima koji su prošli adekvatnu obuku. Kontinuirano sprovodimo mere zaštite bezbednosti Vaših ličnih podataka, koje obuhvataju savremene radne procese, korišćenje savremenih bezbednosnih tehnologija, te mere fizičke bezbednosti servera i druge opreme.\nLinkovi na druge web sajtove\nNaš web sajt može da sadrži linkove ka drugim web sajtovima radi vašeg lakšeg snalaženja i informisanja (npr. linkovi ka našim referencama – web sajtovima koje smo izradili). Ove druge web sajtove mogu da vode kompanije koje nisu u vezi sa našim preduzećem. Ovi povezani web sajtovi verovatno imaju drugačije politike privatnosti, pa vam preporučujemo da se sa tim obavezno upoznate kada posećujete te web sajtove. „PRODAVNICA“ nije odgovoran za sadržaj takvih web sajtova, njihovo korišćenje ili prakse privatnosti na tim web sajtovima.\nSve sadržaje na „PRODAVNICA“ web sajtu koristite na sopstvenu odgovornost. „PRODAVNICA“ ne snosi odgovornost ni za kakvu materijalnu ili nematerijalnu štetu nastalu posećivanjem linkova i stranica koje se ne nalaze na našem web sajtu, kao i na dešavanja na koje objektivno ne može da deluje i koje su van tehničkih mogućnosti „PRODAVNICA“.\nU svakom trenutku, imate pravo na uvid u sve Vaše lične podatke koje smo prikupili, kao i pravo da zatražite da Vam dostavimo sve Vaše lične podatke koje čuvamo u skladu sa važećim propisima Republike Srbije.\nU svakom trenutku, imate pravo da izmenite Vaše podatke koji su netačni, kao i da povučete saglasnost koju ste prethodno dali za obradu vaših podataka. Takođe, u svakom trenutku imate pravo da podnesete zahtev za brisanje Vaših ličnih podataka. Ograničenja od ovog prava postoje u slučajevima kada izmena ili brisanje Vaših podataka mogu da dovedu do sprečavanja istrage, otkrivanja ili gonjenja krivičnih dela, kao i do sprečavanja ostvarivanja potraživanja u građanskim sporovima.\nU svakom trenutku, imate pravo na pristup informacijama o svim svrhama prikupljanja i obrade podataka na našem web sajtu (ova polisa).\nRukovalac Vašim podacima je „PRODAVNICA“ iz Kruševca-Jasika, registrovanog na adresi Milunke Savić 19, PIB: 110615277, Matični broj: 64924834\nOvlašćena osoba za zaštitu privatnosti i podataka u „PRODAVNICA“ je Jelena Marinković, vlasnik. Kontakt: office@krovipod.rs\nŠta se dešava u slučaju promene ove polise\n„PRODAVNICA“ je ovlašćen da s vremena na vreme ažurira ovu Politiku privatnosti, bez prethodne najave, a sa ciljem da se unesu izmene do kojih je došlo u praksi obrade podataka koju naša agencija sprovodi. Izmenjeni tekst Politike privatnosti će biti objavljen na našem web sajtu i stupiće na snagu odmah po objavljivanju. Bilo kakvo korišćenje internet stranica od strane korisnika nakon obaveštavanja o izmeni Politike privatnosti podrazumevaće da ste prihvatili promene i da ste dali saglasnost za dalju upotrebu vaših ličnih podataka. Prihvatanjem ove Politike se obavezujete da povremeno iznova pročitate Politiku privatnosti kako biste se upoznali s eventualnim promenama. Ukoliko nastavite da koristite internet stranice nakon izmene Politike privatnosti, pretpostavlja se da ste se upoznali s izmenama, da ih razumete i u celosti prihvatate.


Objavljeno 23.09.2021. u 15h\nTokom „Evropske nedelje sporta“ u Zrenjaninu održan je „Sportski dan“ ispred Gradske kuće. Trg slobode je bio prepun dece koja su mogla da se upoznaju sa raznim sportovima, ali i da čuju zašto je njihov grad dobio titulu „Evropski grad sporta“.\nPrisutnima se obratio Božidar Maljković, generalni sekretar Olimpijskog komiteta Srbije: „Ova nedelja je posebno značajna zato što radimo sa najboljim delom društva, a to ste vi klinci i klinceze. Sada je pravo vreme da se naučite pravim vrednostima – da se bavite sportom, da pustite kompjutere i brzu hranu, da izađete u dvorišta i da se bavite bilo kojim sportom. Siguran sam da su među vama buduće Milice Mandić, Novak Đoković, Ivana Španović i drugi.“\nDodaje da Zrenjanin nije slučajno odabran za „Evropski grad sporta“, već da su duga tradicija sporta i 24 olimpijske medalje koje Zrenjanin ima zaslužne za to.\n– Drago mi je da sam sa vama danas i da zajedno otvorimo „Evropsku nedelju sporta“ u Srbiji. Biću kratak jer ne mogu dugo na srpskom, a i vi u Zrenjaninu već puno znate o sportu. Juče sam čitao zašto je Zrenjanin dobio titulu „Evropski grad sporta“ i izuzetno mi je bilo da sve to čitam. Imate mnogo olimpijskih šampiona u različitim sportovima – košarka, odbojka, rvanje, fudbal, rukomet, veslanje, atletika, boks, karate,… To je izuzetno, čestitam, rekao je Pol-Anri Pres šef za informisanje, komunikaciju i medije ispred Delegacije EU u Srbiji.\nIstakao je da je poruka „Evropske nedelje sporta“ da ljudi budu aktivni, da budu šampioni i da se bave sportom sa porodicom, prijateljima i da na taj način čuvaju svoj duh i telo.\nPoruku okupljenima uputio je i olimpijac Momir Rnić: „Kada pogledam sve vas mlade koji ste ovde danas, Zrenjanin je sa punim pravom zaslužio da bude „Evropski grad sporta“. Ovo je pravo bogatstvo i Zrenjanin se ponosi sa tim. Mi smo bili deo istorije koja je proslavila ovaj grad i doneo mnogo medalja u naš Zrenjanin, a sada verujem da ovde među ovim klincima ima budućih šampiona. Na vama je deco da nastvite da radite, da se bavite sportom, da živite zdravo, jer je sport sigurno taj koji će od vas napraviti prave ljude. “\n„Evropska nedelja sporta“ je pokrenuta od strane Evropske komisije a osnovni ciljevi su podsticanje građana za bavljenjem fizičkom aktivnošću, bez obzira na godine ili fizičku spremnost.\nTagovi:evropska nedelja sporta, Evropski grad sporta, sportski dan, Vesti Zrenjanin\nPromotivni film – Zrenjanin „Evropski grad sporta 2021“ (VIDEO)\nPenzioneri potvrdili da je stanje duha bitnije od broja godina


Dnevnom centru uručena računarska oprema – Rotary Club of Doboj\nHome/Humanitarne aktivnosti/Dnevnom centru uručena računarska oprema\nDnevnom centru za djecu sa smetnjama u razvoju u Doboju danas je uručena računarska oprema, koju je donirao Rotari klub iz ovog grada. Predstavnik Rotari kluba Doboj Siniša Đuričić rekao je novinarima da su sredstva prikupljena tokom dobrotvorne lutrije, koju je ovaj klub organizovao 15. maja. Đuričić je najavio nastavak podrške opremanju Dnevnog centra, koji bi trebalo da počne sa radom sredinom juna.\nDirektor Fondacije Centar za djecu sa smetnjama u razvoju Doboj Slobadan Mitrović rekao je da je za izgradnju i opremanje ovog centra do sada uloženo više od milion KM. On je ukazao da trenutno ne raspolažu dovoljnim sredstvima za nabavku specijalizovane opreme za pružanje usluga osobama sa smetnjama u razvoju.\n“Prijeko je potrebna logopetska oprema, didaktički materijal, lift, te specijalno vozilo za prevoz korisnika”, rekao je Mitrović.\nUdruženje djece sa posebnim potrebama Doboj ima 240 članova.\nOprema je nabavljena zahvaljujući „Koordinacionom odboru invalidskih organizacija“ Republike Srpske, ACED Banja Luka, Saveza „MeNeRaLi“ Republike Srpske.\nPovodom proslave desetogodišnjice Rotary Kluba Doboj organizovana je humanitarna lutrija. Prihod od lutrije namjenjen je za kupovinu opreme za potrebe Fondacije „Centar za djecu i mlade sa smetnjama u razvoju“ Doboj.\nPrikupljena suma je donirana za kupovinu, na prijedlog Fondacije, kompjuterske opreme u iznosu od 799,00KM uz pripadajući PDV.\nBy Dušica Klopić|May 28th, 2015|Humanitarne aktivnosti|0 Comments


Grdžaliju: Uskoro iskopavanja kod Štavlja u potrazi za masovnom grobnicom – Sandzaklive.rs\nGrdžaliju: Uskoro iskopavanja kod Štavlja u potrazi za masovnom grobnicom\n0 757 2 minuta čitanja\nDirektor Instituta za sudsku medicinu Arsim Grdžaljiu (Gërxhaliu) najavio je nova iskopavanja na tri lokacije na Kosovu s ciljem pronalaska tela preminulih tokom rata 1999. godine. Planirana su nova iskopavanja i kod Sjenice, potvrdio je Grdžaljiu.\nUsled niskih temperatura i loših vremenskih uslova, iskopavanja započeta prošle godine kod Raške, na lokaciji Kiževak, gde su pronađeni posmrtni ostaci, obustavljena su krajem godine. Tada je najavljeno da će se sa iskopavanjima nastaviti ove godine, kada se poboljšaju vremenski uslovi, ali i da će se kopati i na drugim lokacijama.\nU intervjuu za EkonomiaOnline, Grdžaljiu potvrdio je da se planiraju radovi u Štavalju, kod Sjenice, ali i na tri lokacije na Kosovu, prenosi KoSSev.\n„Trenutno imamo tri lokacije na Kosovu u vezi kojih postoji koordinacija da započnemo rad na lokaciji, i normalno je da posle Kiževaka, planiramo da pristupimo Štavalju, nadam se da će u međuvremenu biti razrađena još jedna lokacija. Nećemo se zaustaviti dok ne obavimo neophodne radove i iskopavanja“, rekao je.\nKaže ujedno da je institucija koju predstavlja u stalnom kontaktu sa kosovskim tužilaštvom za ratne zločine i policijom, te da se trenutno „vrši istraga“, pre nego što predstavnici Instituta za sudsku medicinu pristupe lokacijama.\nOdalović je tada novinarima rekao da će biti istražene tri lokacije po zahtevu Kosova, a da je jedna od njih upravo Štavalj.\nKako podseća ovaj portal, tokom prošle godine vršila su se iskopavanja na ukupno deset lokacija. Osim one u Kiževaku, posmrtni ostaci sa ostalih devet lokacija ekshumirani su na teritoriji Kosova, potvrdio je nedavno za KoSSev predsednik Komisije za nestala lica kosovske vlade, Ram Manaj (Ramë Manaj).\nPretpostavlja se da su na ovim lokacijama pronađeni posmrtni ostaci 16 osoba.\nKako je tada naveo Manaj, u toku je proces identifikacije, uzoraka svih tela koji su poslati na DNK analizu Međunarodnoj komisiji za nestale osobe (ICMP) odmah nakon ekshumacije, ali i da za sada nije stigao odgovor (N1)\nSjenica Masovna grobnica\nZukorlić o popisu – Omogućiti građanima da se bez straha izjasne (Video)


Nove cene putarina, jeftinije ka jugu Srbije - juGmedia\nVozači koji su ovih dana iz Beograda krenuli autoputem na jug bili su iznenađeni cenama putarine na pojedinim deonicama jer su za razliku od ranijih korekcija koje su uglavnom išle naviše, ovog puta su im inkasanti na naplatnim rampama tražili i do 50 dinara manje nego pre 16. januara.\nAko putujete iz Beograda za Smederevo umesto dosadašnjih 210 dinara sada treba da spreme 180 dinara, do Velike Plane će umesto 340 dinara izdvojiti 40 dinara manje, a do Jagodine će umesto 500 platiti 480 dinara. Oni koji se isključuju kod Ražnja umesto 720 dinara platiće 670, a do Aleksinca putarina sada košta 780, umesto 820 dinara, piše Blic biznis.\nDo petlje Niš jug cena je 880 dinara, dok je ranije putarina do čeone naplatne stanice Niš koštala 900 dinara\n“Blic Biznis” je iz Puteva Srbije dobio informaciju da je zbog puštanja u rad osam novih naplatnih stanica, na istočnom i južnom kraku Koridora 10, koje su u funkciji od 16. januara 2020. godine, došlo do korekcija pojedinih cena.\n“Reč je o bočnim naplatnim stanicama “Niš sever”, “Niš istok”, “Niš Malča”, “Pirot istok”, “Pirot zapad”, “Bela Palanka”, “Niš jug” i “Merošina”, a istog dana sa radom su prestale bivše čeone naplatne stanice “Niš“ i “Doljevac“, čime je uspostavljen zatvoreni sistem naplate putarine na relaciji Beograd-Preševo-Dimitrovgrad.\nUsvajanjem odluke o visini putarina došlo je do korekcija pojedinih cena zbog izmena u mernom, odnosno sistemu referentnih tačaka.\nNaime, početne/završne referentne tačke za zatvoreni sistem naplate putarine Beograd-Preševo-Dimitrovgrad su: petlja Tranšped, petlja Preševo i petlja Gradina”, objašnjavaju iz “Puteva Srbije” za Blic Biznis.\nCena po kilometru ostala ista\nCene putarine propisane su Zakonom o naknadama za korišćenje javnih dobara, a “Putevi Srbije” kao upravljač javnog puta, utvrđuju iznos naknade za određenu deonicu, uz saglasnost Vlade.\n“Vlada Repubike Srbije je dala saglasnost na Odluku o visini posebne naknade za upotrebu javnog puta i njegovog dela i putnog objekta (putarina) u kojoj je definisana naknada za naplatne stanice na deonici Beograd-Preševo-Dimitrovgrad. Jedinična cena putarine po pređenom kilometru se nije menjala”, ističu iz “Puteva Srbije”.\nIzložba o „kamenom selu“ Gostuša otvorena u Republici Srpskoj\nUključi se, jer – zajednica se pita!\nU selu iz koga su se Srbi iselili obnovljena crkva\nIako su se Srbi odavno iselili iz iz sela Oraovica kod Preševa i iako u njemu nema ni jedne duše pravoslavne veroisposvesti, oni nisu zaboravili svoju…\nIzbacili iz automobila oko 880 grama marihuane kako bi pobegli od policije\nZbog osnova sumnje da su izvršili krivično delo neovlašćena proizvodnja i stavljanje u promet opojnih droga, uhapšeni su N. I. (2002) i U. I. (1998)…


Deca koja se igraju sa telefonima i tabletima spavaju kraće - Ženska TV\n13/03/2018 51 pregleda\nDeca koja provode vreme igrajući se sa pametnim telefonima i tabletima, spavaju kraće od svojih vršnjaka koji ne koriste tu vrstu tehnologije, tvrde naučnici.\nU studiji sprovedenoj na Univerzitetu Birbek u Londonu učestvovalo je 715 roditelja dece uzrasta do tri godine. Oni su odgovarali na serije pitanja u vezi toga koliko često se njihovi mališani igraju sa telefonima i tabletima, kao i o njihovim navikama vezanim za spavanje.\nRezultati su pokazali da su deca koja se igraju sa ovim tehničkim uređajima, spavala duže tokom dana, a kraće tokom noći. Istraživači su ustanovili da svaki sat korišćenja telefona ili tableta osetljivih na dodir, skraćuje san za 15 minuta.\n– To nije mnogo vremena za nekoga ko spava 10 sati u kontinuitetu, ali za ravoj dece svaki minut je veoma važan – istakao je doktor iz tima koji je obavio ovu studiju, Tim Smit.\nStručnjaci savetuju da bi deci trebalo strogo ograničiti vreme korišćenja pametnih telefona i tableta, odnosno odrediti koliko vremena dnevno mališani smeju da se igraju sa ovim uređajima.


Savez za Srbiju počeo kampanju bojkota izbora iz više gradova • ZRENJANIN DANAS\nSavez za Srbiju počeo kampanju bojkota izbora iz više gradova\nBy Nedeljnik on 6 октобра, 2019\nLatest posts by Nedeljnik (see all)\nSavez za Srbiju počeo kampanju bojkota izbora iz više gradova - 6 октобра, 2019\nKupuješ Putinove majice, ali ne bi otišao u Moskvu nego da voziš kamion u Minhen - 29 августа, 2019\nŠpanci su sve ono što bi mi trebalo da budemo ali nikada nećemo biti - 12 августа, 2019\nLideri političkih partija, članica Saveza za Srbiju, započeli su u nedelju iz više gradova i mesta u Srbiji kampanju za bojkot predstojećih parlamentarnih izbora.\nNebojša Zelenović je kampanju “Bojkot” započeo razgovorom sa građanima Loznice, kojima je poručio da Savez za Srbiju (SzS) nije spreman za bilo kakve pregovore o izborima s vlašću, jer je, kako je rekao, za takve pregovore kasno.\n“Pozdravljam angažovanje Evropskog parlamenta i spremni smo da sa predstavnicima EU razgovaramo o situaciji u Srbiji, kao i o sprovođenju zahteva stručnog tima protesta ‘Jedan od pet miliona’ za uspostavljanje uslova za demokratske izbore, koji bi se implementirali minimum devet meseci pre održavanja poštenih i fer izbora”, rekao je Zelenović, navodi se u saopštenju stranka.\n“U Srbiji nema slobode, nema pravde, nema medija, nema izbora. Čvrsto smo odlučili da to ljudima vratimo. Od danas, mi krećemo po Srbiji, rešeni da dođemo do što više ljudi. Svaki čovek je dragocen u ovoj borbi. Srbija kreće u bojkot”, poručio je u Zrenjaninu Dragan Đilas, predsednik Stranke slobode i pravde.\nĐilas je rekao da nijedna članica Saveza za Srbiju neće učestvovati na razgovorima sa predstavnicima vlasti u Skupštini Srbije.\n“Niti želimo da razgovaramo sa ljudima koji su uveli strah i mržnju u Srbiju, koji je uništavaju i pljačkaju svakodnevno, niti za to ima više vremena.\nBez prihvatanja zahteva protesta i njihovog sprovođenja minimum devet meseci, za nas izbori ne postoje. Uvek smo spremni da te stavove u direktnim razgovorima prenesemo svakom evropskom posredniku. Svakome u Srbiji i Evropi će vremenom postati jasno da se mi borimo za promenu sistema u Srbiji, a ne za to da svaka stranka u opoziciji ima desetak poslanika i poslaničkih plata”, rekao je Đilas.\nBorko Stefanović, potredsednik Stranke slobode i pravde, kampanju je započeo sa pijace iz Sremske Mitrovice. On je u razgovoru s građanima rekao da će SzS doći do svakog čoveka dok svi ne čuju poruku “istine, pravde i slobodnih izbora”.\nPredsednik Narodne stranke Vuk Jeremić rekao je u Pančevu da bojkot sistema, a ne samo izbora, apsolutno nema alternativu na putu ka promeni vlasti u dogledno vreme, i da je bojkot borba koja će dovesti do fer i slobodnih izbora.\n“Ako želimo promene u vremenu kraćem od četiri godine, ne smemo nastaviti da pristajemo na sadašnje uslove. Računica je vrlo jasna – ako vam je dosta poniženja, ucena, vređanja inteligencije, rijalitija i ispraćaja članova porodice u inostranstvo – prestanite da pristajete na uslove koje su nam nametnuli”, rekao je Jeremić u Banatskom Novom Selu kod Pančeva, gde je razgovarao sa građanima.\nOn je objasnio da je kampanju bojkota krenuo iz Pančeva, jer je danas 75. godišnjica oslobođenja Pančeva u Drugom svetskom ratu.\nPredsedavajući Saveza za Srbiju (SzS) i predsednik Demokratske stranke Zoran Lutovac započeo je kampanju za bojkot izbora razgovorom sa građanima Barajeva i tom prilikom izjavio da Demokratska stranka i SzS nisu spremni na fingirane pregovore sa vlašću, jer je za takve pregovore kasno.\n“Pozdravljam angažovanje međunarodnih institucija i pojedinaca, ali insistiramo na bilaterarnim razgovorima koji bi se ticali uslova sadržanih u zaključcima Ekspertskog tima”, kazao je Lutovac i naglasio da eventualni razgovori ne utiču i ne opredeljuju doslednost u sprovođenju odluke da se na izbore ne izlazi.\n“Izlazimo samo na poštene izbore, nakon donošenja sveobuhvatnog sporazuma i vremena od devet meseci potrebnog za njegovu implementaciju, poručio je predsednik DS.\nPredsednik Dveri Boško Obradović počeo je kampanju bojkota izbora iz Kraljeva ističući da bojkot ne znači odustajanje i pasivno posmatranje, već razgovor sa svakim građaninom Srbije o tome šta bojkot znači.\nOn je u razgovoru s Kraljevčanima istakao da se bojkotom ne odustaje od izbora, već bori za fer i poštene izbore.\nKampanji se iz Bora priključio i Željko Veselinović, predsednik Udruženih sindikata Sloga.


Šta radimo - Energogroup\nKao generalni izvođač radova, Energogroup projektuje i gradi poslovne zgrade, tržne centre, proizvodne i uslužne komplekse, stambene objekte, rekreativne centre i hotele po sistemu “ključ u ruke”.\nNaš cilj je da razumemo naše klijente i aktivnosti koje obavljaju u prostoru koji projektujemo i gradimo za njih, prostoru vrhunskog kvaliteta gradnje, moderne arhitekture, izrađenog od energetski efikasnih materijala i u skladu sa standardima struke.\našim klijentima obezbeđujemo kompletnu pravnu dokumentaciju potrebnu na projektu, što podrazumeva potvrdu izvođačkog projekta, građevinske, upotrebne i ostale dozvole, kao i druga dokumenta u skladu sa zakonskim i drugim građevinskim propisima.\nU svakom projektu Energogroup primenjuje holistički pristup u koordinaciji ljudskih i materijalnih resursa kroz životni ciklus projekta, od ideje do realizacije.\nJedna od naših usluga je i razvoj projekata, što predstavlja faze od ugovaranja i plana investiranja do prodaje prostora i primopredaje objekta, uključujući i kompletnu finansijsko-pravnu podršku.


Izvršni odbor Narodne banke Srbije odlučio je da referentnu kamatnu stopu smanji na nivo od 2,25%. Smanjenjem referentne kamatne stope na novi, najniži nivo u režimu ciljanja inflacije, Narodna banka dodatno podržava kreditni i privredni rast, saopšteno je iz te institucije.\n„Donoseći takvu odluku, Izvršni odbor je, pre svega, imao u vidu da su inflatorni pritisci dodatno oslabili. Kao i u drugim zemljama u okruženju, usled smanjenja doprinosa cena hrane, pre svega povrća s dolaskom nove poljoprivredne sezone, kao i niže svetske cene nafte, međugodišnja inflacija u Srbiji se prethodnih nekoliko meseci usporavala i u septembru je iznosila 1,1%. Na niske inflatorne pritiske ukazuje i bazna inflacija, koja je i dalje niska i stabilna, kao i inflaciona očekivanja finansijskog sektora i privrede, koja se i za godinu i za dve godine unapred nalaze u donjoj polovini ciljanog raspona. Prema novembarskoj centralnoj projekciji, međugodišnja inflacija do kraja ove i u prvoj polovini naredne godine kretaće se oko donje granice dozvoljenog odstupanja od cilja, a njeno postepeno približavanje centralnoj vrednosti cilja očekuje se u srednjem roku pod uticajem rasta agregatne tražnje“, navodi s eu saopštenju.\n„Izvršni odbor ističe da je otpornost naše privrede na eventualne negativne uticaje iz međunarodnog okruženja povećana zahvaljujući smanjenoj internoj i eksternoj neravnoteži, povoljnim makroekonomskim izgledima za naredni period, kao i rekordnom nivou deviznih rezervi naše zemlje. Javne finansije su, kao i u prethodne dve godine, u suficitu, a deficit tekućeg računa platnog bilansa petu godinu zaredom u punoj meri pokriven neto prilivom stranih direktnih investicija. Aktuelni ekonomski pokazatelji ukazuju da je rast bruto domaćeg proizvoda u trećem tromesečju bio veći u odnosu na prethodne projekcije, vođen oporavkom prerađivačke industrije nakon završenih remonta u naftnoj i hemijskoj industriji i usled aktiviranja investicija iz prethodnog perioda, kao i bržim rastom aktivnosti u sektoru građevinarstva i usluga. Domaći faktori su u dosadašnjem delu godine uspešno kompenzovali nižu eksternu tražnju, pri čemu rastu investicija doprinose nastavak realizacije infrastrukturnih projekata i unapređenje poslovnog ambijenta, kao i povoljni uslovi finansiranja. Beleži se i dalji rast potrošnje domaćinstava na održivim osnovama, pre svega zahvaljujući nastavku pozitivnih kretanja na tržištu rada, kao i nižim troškovima kreditnog zaduženja“, kaže se u saopštenju.\nPored povoljnih domaćih makroekonomskih uslova sprovođenja monetarne politike, na odluku Izvršnog odbora da dodatno smanji referentnu kamatnu stopu uticala su i kretanja u međunarodnom okruženju, pre svega usporavanje globalne trgovine i privrednog rasta i mere ublažavanja monetarnih politika vodećih centralnih banaka. Evropska centralna banka je u septembru donela novi paket mera monetarnih podsticaja (najveći u poslednje tri godine) i najavila da je spremna da učini i više dok se ne postigne održivo približavanje inflacije cilju. Sistem federalnih rezervi je u oktobru, u skladu sa očekivanjima, ponovo snizio referentnu kamatnu stopu. To doprinosi zadržavanju povoljnih globalnih finansijskih uslova, što bi trebalo pozitivno da se odrazi na tokove kapitala prema zemljama u usponu. Pored toga, inflatorni pritisci u međunarodnom okruženju su i dalje niski, pre svega u zoni evra, koja je naš najznačajniji spoljnotrgovinski partner.\n“Deutsche Bank” i dalje u problemu - neto gubitak 832 miliona evra


Severna Koreja još ne odustaje od nukleranog programa\nMultilateralni pregovori čija je svrha ubeđivanje Severne Koreje da se odrekne svog nuklearnog programa, nastaviće se u ponedeljak u Pekingu, ali je Pjongjang već nagovestio da ne namerava da se odrekne svog nuklearnog arsenala, sve dok SAD ne ukinu ekonomske sankcije i ne promene odnos prema komunističkoj državi.\nZamenik severnokorejskog šefa diplomatije, Kim Kje Gvan, rekao je po dolasku u Peking da je još rano za optimizam u pogledu napretka u pregovorima. Dijalog u kome će, pored Kima, biti još predstavnici SAD, Kine, Japana, Rusije i Južne Koreje biće nastavljen u ponedeljak nakon 13-mesečne pauze.\nPjongjang je u septembru 2005. pristao da odustane od nuklearnog programa u zamenu za bezbednosne garancije i pomoć, ali se dva meseca potom Severna Koreja povukla iz pregovora, nezadovoljna ekonomskim sankcijama, koje joj je uveo. Te kaznene mere uvedene su zbog navodne umešanosti Severne Koreje u pranje i falsifikovanje novca, u konkretnom slučaju - američkih dolara.\nOd tada, Severna Koreja je već isprobala svoje nuklerano oružje i sada se smatra nuklearnom silom. Neposredno nakon nuklearne probe, Pjongjang je najavio spremnost za nastavak pregovora. Zamenik severnokorejskog šefa diplomatije rekao je u Pekingu da njegova zemlja treba da ima nuklearnu bombu kako bi odvratila neprijatelje, posebno neprijateljsku politiku Vašingtona prema komunističkom režimu Kim Džong Ila.\nKim Kje Gvan kaže da sve dok nuklerano oružje bude potrebno za samoodbranu, nema razloga da Pjongjang od njega odustane. Sva druga pitanja koja se odnose na sporazum iz septembra 2005. mogu se razmatrati, pod uslovom da se Severnoj Koreji ukinu sankcije, kazao je Kim. Nije precizirao da li je mislio na sankcije SAD ili zabranu uvoza oružja i luksuzne robe koju je – nakon nuklerane probe - uveo Savet bezbednosti UN, ili pak na sve kaznene mere. SAD su indicirale da će biti fleksibilnije u rešavanju spora oko sankcija koje su unilateralno uvele, ali je rečeno da će insistirati na primeni sankcija UN sve dok ne bude napretka u pregovorima. Danas u Tokiju, glavni američki pregovarač, Kristofer Hil, rekao je da je Severna Koreja na potezu i da je vreme da se sporazum iz 2005. realizuje. Hil je nagovestio i da će sa severnokorejskim sagovornikom razgovarati u četiri oka, uoči početka multilaralnih pregovora . Domaćin samita, Kina, pozvala je obe strane da budu fleksibilne, pragmatične i kreativne kako bi se došlo do cilja – denuklearizacije Korejskog poluostrva.


Festival učenja odraslih večeras u u ImpactHUB-u – Gradskibiro.rs\nFestival učenja odraslih večeras u u ImpactHUB-u\nBEOGRAD, 3. decembar 2015. (gradskibiro.rs) – Na “Festivalu učenja odraslih” koji se večeras održava u ImpactHubu u Beogradu gradjani će, izmedju ostalog, moći da se upoznaju sa organizacijama koje realizuju programe razvijanja kreativnosti za starije.\nNikola Koruga iz Društva za obrazovanje odraslih rekao je za Gradski biro (gradskibiro.rs) da je zbog nepostojanja podrške za uspostavljanjem stabilnog i dostupnog sistema neformalnog obrazovanja odraslih 2013. godine “Festival obrazovanja odraslih” preimenovan u “Festival učenja odraslih”.\n“Snage sada usmeravamo ka novom konceptu motivisanja organizacija i pojedinaca da znanje podele u svom okruženju i time doprinesu ličnom i razvoju zajednice. Ovaj koncept je blizak novom projektu UNESCO uspostavljanja ‘Globalne mreže gradova koji uče’ gde se stvaraju održivi sistemi između kojih postoji stvaranje znanja i učenja od lokalnog do globalnog nivoa.”, kazao je on.\nPrema njegovim rečima, UNESCO je prepoznao značaj pokretanja i umrežavanja inicijativa za učenje u zajednici na nivou Beograda i uputio pismo podrške gradonačelniku Beograda Siniši Malom da podrži upisivanje Beograda na listu gradova koji uče.\n“Ovaj koncept biće predstavljen i na Festivalu učenja odraslih u ImpactHUB-u večeras od 16 do 19 časova. Građani će moći da se upoznaju sa organizacijama koje realizuju programe razvijanja kreativnosti za starije, proizvodnje organske hrane, oplemenjivanje urbanog okruženja i njegovog pretvaranja u samoodrživi sistem”, naveo je Koruga.\nOn je dodao da Društvo za obrazovanje odraslih, uz pomoć mreže partnera, od 2001. godine organizuje ovaj Festival koji je “ključni instrument za promociju i unapređenje dostupnosti obrazovanja odraslih”.\nKako je rekao, ta manifestacija je prerasla u globalni pokret kada ju je podržao Institut za celoživotno učenje (pri UNESCO) na Medjunarodnoj konferenciji o obrazovanju odraslih u Hamburgu 1997. godine.\nDruštvo za obrazovanje odraslih realizuje ovu manifestaciju u partnerstvu sa DVV International iz Nemačke, dok festivali celoživotnog učenja i obrazovanja u Sloveniji i Hrvatskoj dobijaju i značaju podršku države.


Pokrenuta istraga zbog Fejsbukove kupovine GIPHY platforme | Original\nPokrenuta istraga zbog Fejsbukove kupovine GIPHY platforme\nBritanska uprava za zaštitu konkurencije i tržišta otvorila je istragu o nedavnoj prodaji platforme “Giphy” kompaniji Fejsbuk zbog zabrinutosti o gušenju konkurencije.\nIz uprave su saopštili da će preispitati dogovor o kupovini zbog zabrinutosti da bi mogao rezultirati “znatnim smanjenjem konkurencije na bilo kom tržištu ili tržištima u Velikoj Britaniji”.\nFejsbuk je kupio popularno sredstvo za kreiranje animiranih “gif” slika prošlog meseca za 400 miliona dolara.\nKompanija Fejsbuk je takođe saopštila da želi da integriše “Giphy” sa Instagramom, ali su vlasti naredile kompanijama da zadrže svoje poslove odvojenim tokom istrage.\nU trenutku dogovora polovina prometa “Giphy-a” dolazila je od Fejsbukovih aplikacija, koje uključuju i “Messenger” i “WhatsApp”.\nTagovi: facebook giphy istraga kupovina\nPsihologijaZašto rasipamo energiju na nebitne stvari\nBudi odgovoran, Urednički izborPoruka koju pošaljete sada nekom bi mogla napraviti životnu razliku


"Javnost treba da zna da se policijski teror DPS vlasti u Budvi nastavlja. Policija na čelu sa komandirom Slobom Kovačevićem revnosno radi ne bi li OKG DPS pružili podršku u namicanju što većeg broja glasova ucjenama i utjerivanjem straha. Zaboravljaju da su oni služba svih građana Budve i Crne Gore i da im je zabranjeno djelovanje u korist bilo koje partije", kaže se u saopštenju\n10865 pregleda\t119 reakcija\t119 komentar(a)\nFoto: Za budućnost Budve\nDPS Pendrek i Pajser ekipa neprestano radi na nametanju svoje vlasti silom građanima Budve, saopšteno je iz koalicije ''Za budućnost Budve - Marko Bato Carević'' (Demokratski front: Nova srpska demokratijam, Pokret za promjene, Demokratska narodna partija; Socijalistička narodna partija Crne Gore, Prava Crna Gora, Demos, Demokratska srpska stranka, Ujedinjena Crna Gora).\n"Navikli su tako da rade i ne znaju drugačije, zaboravljajući da su se građani Budve oslobodili straha i da ih nikakve prijetnje i ucjene neće odvratiti od želje da sebi i svojoj djeci omoguće bolju i ljepšu budućnost", kaže se u saopštenju.\nOni tvrde da retrogradne snage koalicije svrstane oko OKG DPS koriste sva moguća nedozvoljena sredstva represije i ucjene kako bi se dočepali fotelja iz kojih su narodnom voljom izbačeni.\n"Policija se u potpunosti svrstala na stranu OKG DPS što je bilo već sasvim očigledno nakon primitivnog i divljačkog upada u Opštinu. Upad u zgradu lokalne samouprave desio se po nalogu Andrije Nikolića i njegovih budvanskih pulena Nikole Divanovića, Predraga Jelušića, Vladimira Bulatovića i Snežane Kuč koji su pozvali policiju da hapsi, prebija i guši suzavcem njihove sugrađane", kaže se u saopštenju.\nOni su kazali da po starom receptu policija nastavlja da pokušava da zastraši simpatizere opozicije.\n"Na njihovu žalost, bez ikakvog uspjeha. U poslednjih desetak dana svakodnevno pozivaju na razgovor građane koji su dolazili na prosteste ispred Opštine kada je OKG DPS Pendrek & Pajser koalicija organizovala nasilni i nelegalan upad nelegitimne vlasti", kaže se u saopštenju ove koalicije.\nOni tvrde da policija i dalje me da mira vatrogascima kojima su na nečuven način prevrnuli vatrogasnu stanicu, hapsili ih i udarali.\n"Prekjuče su pozvana na razgovor tri vatrogasca. Ne prezaju ni od privođenja maloljetnih osoba, koje žele da prikažu kao nekoga ko je remetio javni red i mir i ugrozio više od 500 policajaca koji su početkom juna zaposjeli Budvu i vršljali po njoj maltretirajući građane", saopšteno je iz ove koalicije.\nOni su poručili da građani Budve treba da znaju da su navedeni istaknuti članovi DPS-a pozvali policiju da prebija predstavnike lokalne vlasti i službenike, polomili su sva vrata na kancelarijama, odnijeli dio dokumentacije i opreme.\n"Javnost treba da zna da se policijski teror DPS vlasti u Budvi nastavlja. Policija na čelu sa komandirom Slobom Kovačevićem revnosno radi ne bi li OKG DPS pružili podršku u namicanju što većeg broja glasova ucjenama i utjerivanjem straha. Zaboravljaju da su oni služba svih građana Budve i Crne Gore i da im je zabranjeno djelovanje u korist bilo koje partije", kaže se u saopštenju.\nKako su kazali, pored pomoći privatnom obezbjeđenju ispred Opštine, bave se svakakvim nedozvoljenim radnjama iz njihovog represivnog arsenala ne bi li uticali na opredjeljenje građana.\n"Upotreba policije pokazuje sve veću nervozu kod predstavnika vlasti koji ni uz pomoć pendreka ne mogu da postignu željeni cilj. Građani su oslobođeni straha i ne plaše se udbaških metoda koje DPS i dalje pokušava da primjenjuje. Djelovanje policije proizvodi kontraefekat, jer sve veći broj građana pruža poruku pobjedničkoj koaliciji koju predvodi Marko Bato Carević pod sloganom Za budućnost Budve", tvrde u toj koaliciji.\nOni su kazali da Nikola Divanović, umišljeni predsjednik Opštine Budva daje uputstva policiji po nalogu starih članova DPS štaba za rad na terenu.\n"U DPS izbornom timu glavnu riječ Boro Lazović, Krsto Ljubanović, Aleksandar Saša Tičić, Milenko Medigović, Đorđije Medin, a u terensku kampanju je uljučen i Zlatko Marović. Šef budvanskog izbornog tima DPS-a je Lazar Rađenović, bivši predsjednik opštine Budva", kaže se u saopštenju.\nOni su kazali da su dešavanja u proteklih petnaestak dana pokazala su ko u stvari upravlja Budvom.\n"To sigurno nisu marionete postavljene na najodgovornije funkcije, već stara OKG DPS koja želi da povrati stari uticaj i dovrši započete poslove. Izbor kadrova koje su nelegalno postavili na funkcije to nedvosmisleno pokazuje. Primjenjuju se stare poznate metode pozivanja radnika na razgovor i potpisivanja podrške, s tim da se DPS ekipa našla u čudu pošto ih je odbio do sada nezabilježen broj ljudi", kaže se u saopštenju.\nOni su saopštili da istrajnost "naših sugrađana koji podržavaju pobjednički tim predvođen Markom Batom Carevićem, dokaz su sigurne pobjede na izborima 30. avgusta kada ćemo ovu kriminalnu organizaciju zauvijek odvojiti od fotelja i privilegija, bez kojih ne umiju da funkcionišu kao svi obični ljudi", zaključeno je u saopštenju ove koalicije.\nBudvaDPSZa budućnost Budve - Marko Bato CarevićMarko CarevićOKG DPSPolicijaNikola DivanovićSlobo Kovačević